mteb/MIRACLReranking huggingface dataset:
เซฟฟานี่ อาวะนิค เซฟฟานี่ อาวะนิค เป็นบุตรสาวของ รูเปียส อาวะนิค และสมลักษณ์ อาวะนิค เซฟฟานี่เข้าสู่วงการบันเทิงจากการประกวด มิสทีนไทยแลนด์ ปี 2009 และได้รับรางวัลชนะเลิศ ในเวลาว่างเธอชอบเล่นกีฬาและเล่นเปียโน เธอจบการศึกษาระดับมัธยมศึกษาที่ โรงเรียนนานาชาติเดอะรีเจ้นท์พัทยาเป็นรุ่นน้องร่วมสถาบัน อุรัสยา เสปอร์บันด์ จบการศึกษาระดับปริญญาตรีที่คณะวิทยาศาสตร์ สาขาชีวการแพทย์ มหาวิทยาลัยมหิดล และมีผลงานเรื่องแรกคือ "ไฟมาร" รับบทเป็น โพก้า
เดอะเฟซไทยแลนด์ ซีซัน 3 ช่วง"แคมเปญ" ในสัปดาห์นี้คือ เดินแฟชั่นในลูกบอลใสขนาดใหญ่บนทางเดินขนาดเล็กที่อยู่ในสระว่ายน้ำ ด้วยแนวคิด "Zorb Ball Catwalk" โดยมี หมู อาซาว่า หรือ พลพัฒน์ อัศวะประภา และ อารดา จิรกาญจนากร เป็นกรรมการตัดสิน และได้ ญาญ่า อุรัสยา เสปอร์บันด์ นักแสดงและพรีเซนเตอร์ของ ลอรีเอะ เป็นแขกรับเชิญในช่วงนี้ ซึ่ง ญาญ่า ได้แนะนำถึงความมั่นใจให้กับผู้เข้าแข่งขัน จูลี่ ผู้ที่ชนะรางวัลจากช่วง"มาสเตอร์คลาส"ได้เลือกให้ทีมคริสเดินเป็นทีมแรก ทีมลูกเกดเป็นทีมที่สอง และทีมบีเป็นทีมที่สาม โดยลำดับการเลือกจะมีผลต่อการเลือกชุดซึ่งทีมแรกจะได้เลือกชุดก่อน หลังจากนั้น เมนเทอร์ของแต่ละทีมได้ไปถามถึงแนวคิดในการเดินแบบจากกรรมการและได้นำไปบอกให้ลูกทีมได้ทราบ เมื่อถึงข่วงการเดินแบบ เกือบทุกทีมล้วนมีจุดอ่อนของแต่ละทีม ซึ่ง ฮาน่า และ มิ้นท์ ทำได้แย่ที่สุดในทีมของตนเอง และถูก หมู อาซาว่า ตำหนิและวิจารณ์ในแง่ลบอยู่ตลอดเวลา ฮาน่า ไม่มีความมั่นใจในการเดินแบบซึ่งทำให้เดินช้ากว่าคนในทีม มิ้นท์ เคลื่อนไหวและแสดงสีหน้ามากเกินไปจนถูก หมู อาซาว่า วิจารณ์ว่าเหมือนกำลังดูการแสดงละครลิง เมื่อการแข่งขันสิ้นสุดลง ทีมคริส กรรมการบอกว่าเดินพอใช้ได้ ทีมลูกเกด ได้รับคำชมที่ให้ ฟ้า เดินแบบบนบกซึ่งเป็นการคิดนอกกรอบ แต่ หมู อาซาว่า บอกว่า ทำให้เห็นจุดด้อยแทนที่จะเห็นจุดเด่น ส่วนทีมบี ได้รับคำชมว่าสามารถดึงเอาความสดใสและตัวตนของแต่ละคนมาพรีเซนต์ตัวผลิตภัณฑ์ได้ดี เพียงแต่ว่าต้องลดความมั่นใจลงอีกนิดหน่อย ซึ่งทำให้ทีมบีชนะ"แคมเปญ"ในครั้งนี้
ณเดชน์ คูกิมิยะ ณเดชน์ คูกิมิยะ เกิดเมื่อวันที่ 17 ธันวาคม พ.ศ. 2534 เป็นนักแสดงและนายแบบลูกครึ่งไทย-ออสเตรีย มีชื่อเสียงจากผลงานแสดงทางสถานีวิทยุโทรทัศน์ไทยทีวีสีช่อง 3 โดยเฉพาะละครเรื่อง "ดวงใจอัคนี, เกมร้ายเกมรัก" ซึ่งแสดงร่วมกับอุรัสยา เสปอร์บันด์ เป็นผู้นำเสนอภาพยนตร์โฆษณาสินค้าต่าง ๆ มากมาย เข้าร่วมในกิจกรรมรณรงค์ด้านสังคม งานการกุศล เช่น เป็นพรีเซ็นเตอร์ รณรงค์เชิญชวนชายไทยคัดเลือกทหาร ให้กับทางกองทัพบก การได้รับเลือกจากสภากาชาดไทย เป็นทูตรณรงค์เผยแพร่ความรู้ต้านภัยมะเร็งเต้านม ในปี 2554-2555 ได้รับเลือกจากมหาวิทยาลัยมหาจุฬาลงกรณราชวิทยาลัย ให้เป็นทูตพระพุทธศาสนาวิสาขบูชานานาชาติ เป็นต้น มีผลงานการพากย์เสียงการ์ตูน และได้รับรางวัลผลงานดีเด่นในวงการบันเทิงมากมาย
รายชื่อผลงานของอุรัสยา เสปอร์บันด์ อุรัสยา เสปอร์บันด์ เป็นนักแสดงและนางแบบชาวไทย ปรากฏอยู่ในภาพยนตร์ 2 เรื่อง ละครโทรทัศน์ 19 เรื่อง ร้องเพลงประกอบละครและอื่น ๆ 15 เพลง ปรากฏอยู่ในมิวสิกวิดีโอ 14 เพลง โดยมีผลงานละครโทรทัศน์เรื่องแรกในปี พ.ศ. 2551 คือ "บ้านก้านมะยม" แต่ละครเรื่องนี้ไม่ได้ออกอากาศ ในปีเดียวกัน เธอแสดงละครซิตคอมแนวตลกเรื่อง "เพื่อนซี้ล่องหน" กำกับโดย ศรัทธา ศรัทธาทิพย์ ในปี พ.ศ. 2553 เธอแสดงละครที่ประสบความสำเร็จถึงสองเรื่องคือ "กุหลาบไร้หนาม" และ "ดวงใจอัคนี" ในละครเรื่อง "กุหลาบไร้หนาม" ได้แสดงร่วมกับเฌอมาลย์ บุญยศักดิ์และอัชชา นามปาน กำกับโดยอดุลย์ บุญบุตร ละครเรื่องนี้ได้รับเสียงวิจารณ์ที่ดี และยังได้รับการเสนอชื่อเข้าชิงรางวัลคมชัดลึก อวอร์ด ครั้งที่ 8 ในสาขาละครยอดเยี่ยมอีกด้วย ในละครเรื่อง "ดวงใจอัคนี" อุรัสยาแสดงร่วมกับณเดชน์ คูกิมิยะโดยเป็นเรื่องราวความรักต้องห้ามระหว่างสองตระกูลที่ไม่ถูกกัน ละครเรื่องนี้ประสบความสำเร็จและเป็นบทที่แจ้งเกิดให้กับเธอ สำหรับการแสดงละครเรื่องนี้ อุรัสยาได้รับรางวัลสยามดารา สตาร์ส อวอร์ดส์ 2011 และ ท็อปอวอร์ด 2010 ในสาขาดาวรุ่งหญิงยอดเยี่ยม อีกทั้งยังได้รับการเสนอชื่อเข้าชิงรางวัลนาฏราช ครั้งที่ 2 ในสาขาทีมนักแสดงยอดเยี่ยม จากการแสดงในละครซีรีส์ชุด "4 หัวใจแห่งขุนเขา"
น้อง.พี่.ที่รัก น้อง.พี่.ที่รัก มีข่าวการทำภาพยนตร์เป็นครั้งแรกเมื่อช่วงปลายปี พ.ศ. 2560 โดยจีดีเอช ห้าห้าเก้า ได้โพสต์รูปนักแสดงหลักคือ ซันนี่ สุวรรณเมธานนท์, อุรัสยา เสปอร์บันด์, และ นิชคุณ หรเวชกุล ที่กลับมาร่วมงานกับจีดีเอช ห้าห้าเก้าอีกครั้ง และประกาศชื่อเรื่องอย่างไม่เป็นทางการว่า "Brother & Sister"
มายาตวัน และในปี พ.ศ. 2555 ได้นำกลับมาสร้างใหม่อีกครั้ง แต่ได้นำมาสร้างเป็น ซีรีส์สามทหารเสือสาว ผ่านนิยายรัก "มายาตวัน" อธิชาติ ชุมนานนท์ รับบทเป็น เขตต์ตวัน อุรัสยา เสปอร์บันด์ รับบท มัทนา
อาการรัก "อาการรัก" เป็นเพลงประกอบละครโทรทัศน์เรื่อง "ธรณีนี่นี้ใครครอง" ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย ปรเมศวร์ เหมือนสนิท ขับร้องโดย อุรัสยา เสปอร์บันด์ นอกจากนี้ในอัลบั้มเพลงประกอบละครยังมีออริจินัลสโกว รูปแบบ ฮัมอะคูสติก อีกด้วย
กุหลาบไร้หนาม ครั้งที่สี่ ในปี 2553 ออกอากาศทาง สถานีโทรทัศน์ไทยทีวีสีช่อง 3 นำกลับมาสร้างใหม่โดย ทีวีซีน นำแสดงโดย พัชฏะ นามปาน, เฌอมาลย์ บุญยศักดิ์, อุรัสยา เสปอร์บันด์ กำกับการแสดงโดย อดุลย์ บุญบุตร
ตะวันเดือด ตะวันเดือด เป็นละครโทรทัศน์ไทย ในปี พ.ศ. 2554 ออกอากาศทางช่อง 3 ทุกวันศุกร์ เวลา 20.30 - 22.30 น. เสาร์ - อาทิตย์ เวลา 20.15 - 22.15 น. นำแสดงโดย ปริญ สุภารัตน์, อุรัสยา เสปอร์บันด์, ธนวรรธน์ วรรธนะภูติ และ ชาลิดา วิจิตรวงศ์ทอง
นาคี ๒ เนื้อเรื่องโดยรวมเล่าถึงเหตุการณ์ที่เกิดขึ้นใน พ.ศ. 2560 หรือ 60 ปี นับจากเหตุการณ์ในละครเรื่อง "นาคี" ที่เกิดใน พ.ศ. 2500 เค้าโครงเรื่องยังคงเหมือนกับภาคแรกคือ เชื่อในเรื่องพญานาค โดยเล่าผ่านสองตัวละครใหม่คือ สารวัตรป้องปราบ (ณเดชน์ คูกิมิยะ) และ สร้อย (อุรัสยา เสปอร์บันด์)
อุรัสยา เสปอร์บันด์ ในปี พ.ศ. 2554 อุรัสยาสอบเทียบเข้าศึกษาต่อในระดับปริญญาตรี คณะอักษรศาสตร์ สาขาวิชาภาษาและวัฒนธรรม จุฬาลงกรณ์มหาวิทยาลัย เอกภาษาอิตาลี แต่ต่อมาย้ายเรียนในเอกภาษาสเปน หลังจากศึกษาที่มหาวิทยาลัยเป็นเวลาสี่ปีครึ่ง อุรัสยาได้จบการศึกษาจากจุฬาลงกรณ์มหาวิทยาลัยในปี พ.ศ. 2558
อุรัสยา เสปอร์บันด์ ในเวลาว่าง เธอเป็นหนอนหนังสือตัวยง หนังสือเล่มแรกที่เธออ่าน คือ วรรณกรรมเยาวชนของแจ๊กเกอลีน วิลสัน เธอชื่นชอบ เม็ก แคบอต, นิโคลัส สปากส์, โซเฟีย คินเซลลา และเซซีเลีย อะเฮิร์น โดยเฉพาะอะเฮิร์น เธอติดตามผลงานตั้งแต่หนังสือเล่มแรก ส่วนแนววรรณกรรมที่ชื่นชอบคือแนวนวนิยายอิงประวัติศาสตร์โรมานซ์ (Historical romance) เธอยังชอบอ่านหนังสือ "สาวทรงเสน่ห์" ของเจน ออสเตน และ "ลิขิตรักต่างมิติ" ของอะเฮิร์น
หลี่ เหลียงเหว่ย ในเดือนมีนาคม ปี ค.ศ. 2016 หลี่ เหลียงเหว่ยได้สร้างความฮือฮาเมื่อได้ถ่ายโฆษณาทางโทรทัศน์ในประเทศไทยให้กับผลิตภัณฑ์รังนกยี่ห้อหนึ่งคู่กับ อุรัสยา เสปอร์บันด์ นักแสดงสาวชาวไทยที่กำลังได้รับความนิยม เนื่องจากด้วยวัยกว่า 60 แล้ว แต่ทว่า หลี่ เหลียงเหว่ยยังคงรักษารูปร่างไว้ได้อย่างดีเยี่ยมเหมือนสมัยยังเป็นหนุ่ม โดยในงานแถลงข่าวเปิดตัวทั้งคู่ยังได้ร้องเพลงประกอบละครโทรทัศน์เจ้าพ่อเซี่ยงไฮ้ร่วมกัน และยังได้ถ่ายแบบให้กับนิตยสารอิมเมจฉบับเดือนเมษายนคู่กันอีกด้วย
อุรัสยา เสปอร์บันด์ อุรัสยามีความรู้ภาษาฝรั่งเศสและภาษาสเปนเธอสามารถพูดได้คล่องแคล่ว และสามารถเล่นเปียโนและไวโอลินได้ระดับหนึ่ง และยังชอบการวาดภาพจิตรกรรมตั้งแต่เรียนมัธยมศึกษา ส่วนงานอดิเรกอย่างอื่น เธอชอบการขี่ม้าและถือเป็นกีฬาที่เล่นจริงจัง เธอเริ่มเรียนการขี่ม้าตั้งแต่อายุ 7 ปี ตามอย่างพี่สาว โดยฝึกที่ฮอร์สชูพอยท์พัทยา ด้วยความชื่นชอบในการขี่ม้าอุรัสยาจึงชอบสะสมตุ๊กตามายลิตเติลโพนี ในเวลาว่างในปัจจุบันอุรัสยาใช้เวลาไปกับการปีนเขา อยู่กับครอบครัว และอ่านหนังสือ
คอนเสิร์ตเบิร์ดอาสาสนุก คอนเสิร์ตเบิร์ดอาสาสนุก เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2554 โดยแสดงที่  อิมแพ็ค เมืองทองธานี เต็มความจุ 8 รอบ 80,000 ผู้ชม โดยมีแขกรับเชิญพิเศษ อาทิดารายอดนิยม สินจัย เปล่งพานิช, คริส หอวัง, อุรัสยา เสปอร์บันด์ เป็นต้น
หนึ่งในทรวง ต่อมาถูกนำมาสร้างเป็นละครโทรทัศน์อีก 3 ครั้ง ออกอากาศทางช่อง 3 โดยครั้งแรกในปี พ.ศ. 2535 นำแสดงโดย พีท ทองเจือ และ ขวัญฤดี กลมกล่อม ครั้งที่ 2 ในปี พ.ศ. 2548 นำแสดงโดย ธีรเดช วงศ์พัวพันธ์ และ เจนี่ เทียนโพธิ์สุวรรณ และครั้งที่ 3 ในปี พ.ศ. 2558 นำแสดงโดย จิรายุ ตั้งศรีสุข และ อุรัสยา เสปอร์บันด์
3 ทหารเสือสาว (ละครโทรทัศน์) 3 ทหารเสือสาว เป็นละครโทรทัศน์ไทยโดยดัดแปลงมาจากนวนิยายชื่อเดียวกัน ประพันธ์โดย กิ่งฉัตร กำกับการแสดงโดย ผิน เกรียงไกรสกุล, อรรถพร ธีมากร และ บัณฑิต ทองดี นำแสดงโดย อธิชาติ ชุมนานนท์, อุรัสยา เสปอร์บันด์, ชาคริต แย้มนาม, ราศรี บาเล็นซิเอก้า, ปกรณ์ ฉัตรบริรักษ์ และ ภีรนีย์ คงไทย
ทรูมูฟ เอช ทรูมูฟ เอช ได้ใช้ศิลปินนักร้องจากรายการทรู อะคาเดมี่ แฟนเทเชีย และนักแสดงของไทยที่มีชื่อเสียงโด่งดังมาเป็นพรีเซ็นต์เตอร์ในภาพยนตร์โฆษณา อาทิ ณเดชน์ คูกิมิยะ, อุรัสยา เสปอร์บันด์, ปกรณ์ ฉัตรบริรักษ์, ราศรี บาเลนซิเอก้า, เจมส์ มาร์ รวมไปถึงศิลปินชื่อดังจากต่างชาติ อาทิ เกิลส์เจเนอเรชัน และทีมปีศาจแดง แมนเชสเตอร์ ยูไนเต็ด เป็นต้น
แล้วเราจะได้รักกันไหม "แล้วเราจะได้รักกันไหม" เป็นเพลงประกอบละครโทรทัศน์ซีรีส์ฟอร์มยักษ์เรื่อง "ไรซิงซัน ตอน รอยฝันตะวันเดือด" ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ขับร้องโดยณเดชน์ คูกิมิยะ และ อุรัสยา เสปอร์บันด์ เป็นการจับไมค์ร้องเพลงร่วมกันครั้งแรกของ ณเดชน์และญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง สร้างสีสันใหม่ๆให้กับทั้งคู่
อุรัสยา เสปอร์บันด์ เดือนมีนาคม ปีเดียวกัน เธอได้ร่วมงานกับแร็ปเปอร์ ปริญญา อินทชัย สมาชิกวงไทยเทเนี่ยม ร้องเพลง "เมกอิตแฮปเพน" (Make it happen) สำหรับประกอบโฆษณา เมย์เบลลีน เพลงเป็นแนวฮิปฮอปผสมอิเล็กทรอเฮาส์ซึ่งโปรดิวเซอร์โดยยัวร์บอยทีเจ เพลงได้รับการตอบรับที่ดี โดยขึ้นสูงสุดอันดับที่ 1 บนไอทูนส์ของประเทศไทย และได้รับรางวัลยูทูบเดย์สาขาสุดยอดโฆษณาที่คนไทยชมมากที่สุด ในปีเดียวกัน อุรัสยาแสดงในละครรัก-ตลกเรื่อง "เล่ห์ลับสลับร่าง" ดัดแปลงมาจากนวนิยายในชื่อเดียวกันของนรอินทร์ในปี พ.ศ. 2545 กำกับโดยกฤษณ์ ศุกระมงคล
3 ทหารเสือสาว จนในปี พ.ศ. 2556 ได้นำกลับมาสร้างใหม่อีกครั้ง ซึ่งในตอนแรกณัฏฐนันท์ ฉวีวงษ์ได้วางแผนทำละครมายาตวันไว้เพียงเรื่องเดียว แต่ต่อมาทางช่อง 3 ได้สั่งให้ทำทั้ง 3 เรื่อง ทำให้กลายเป็นละครโครงการใหญ่ของช่อง 3และของทีวีซีน นำแสดงโดย อธิชาติ ชุมนานนท์, อุรัสยา เสปอร์บันด์, ชาคริต แย้มนาม, ราศรี บาเล็นซิเอก้า, ปกรณ์ ฉัตรบริรักษ์ และ ภีรนีย์ คงไทย
คลื่นชีวิต (ละครโทรทัศน์ พ.ศ. 2560) ด้านนักแสดงและการแสดง ไทยรัฐวิจารณ์ว่า "นักแสดงหญิงทั้งสอง (อุรัสยา เสปอร์บันด์ และ จรินทร์พร จุนเกียรติ) สามารถสลัดความหวานทิ้งได้ ถือว่าทั้งคู่สอบผ่าน" ส่วนปริญ สุภารัตน์กับบท "สาธิต" ก็เป็นอีกคนหนึ่งที่แสดงดี ไม่โดนญาญ่าและเต้ยกลบหมด นอกจากนี้ ณัฏฐณิชา ดังวัธนาวณิชย์, มาสุ จรรยางค์ดีกุล และหลุยส์ สก๊อต ก็เป็นอีกตัวละครที่ทำให้ละครเรื่องนี้กลมกล่อมมากยิ่งขึ้น
อุรัสยา เสปอร์บันด์ ในปี พ.ศ. 2555 บ้านสมเด็จโพลล์ได้ดำเนินโครงการสำรวจความคิดเห็นเกี่ยวกับบุคคลในดวงใจ ของหนุ่มสาววัยทำงานโดยเก็บจากกลุ่มตัวอย่างจากหนุ่มสาววัยทำงาน ที่อาศัยอยู่ในกรุงเทพมหานครจำนวนกว่า 1,332 คน ซึ่งเธอถูกจัดให้อยู่อันดับหนึ่งในหมวดดารา นักแสดง ที่ชื่นชอบ ชื่นชม และเป็นแบบอย่างที่ดีมากที่สุด ซึ่งได้คะแนนร้อยละ 15.9% ในเดือนมกราคม พ.ศ. 2558 เธอติดหนึ่งในห้าในรายชื่อคนดีศรีบันเทิง 2557 ของไทยรัฐ ว่าเป็น "ดาราน้ำดีตัวอย่างน่าชื่นชม"
ในงานประกาศผลรางวัลเซเวนทีนชอยส์อวอร์ด อุรัสยาได้รับรางวัลสาวฮอตแห่งปีทั้งหมด 5 ครั้ง คมชัดลึก อวอร์ดสาขานักแสดงหญิงยอดนิยม 5 ปีซ้อน ในงานเอ็มไทยท็อปทอล์กอะเบาต์ 2011 เธอได้รับรางวัลนักแสดงหญิงที่ถูกกล่าวถึงมากที่สุด ในเว็บไซต์เอ็มไทย
อุรัสยา เสปอร์บันด์ หลังจากเรื่อง "ธรณีนี่นี้ใครครอง" ก็ได้แสดงร่วมกับอธิชาติ ชุมนานนท์และศรราม เทพพิทักษ์ ในละครเรื่อง "มายาตวัน" หนึ่งในละครซีรีส์ชุด "3 ทหารเสือสาว" เธอรับบทเป็นนักข่าวสายบันเทิงที่พยายามขอสัมภาษณ์อดีตดาราชื่อดังที่เกลียดนักข่าว ละครเรื่องนี้เป็นที่นิยมในกลุ่มผู้ที่ชื่นชอบ ศรราม เทพพิทักษ์ ก็ชื่นชมเธอในละครเรื่อง "มายาตวัน" และพูดถึงอุรัสยาว่า "มีความเป็นมืออาชีพและเล่นได้เป็นธรรมชาติ"
ดวงใจอัคนี (ละครโทรทัศน์) ดวงใจอัคนี เป็นหนึ่งในละครฉลองครบรอบ 40 ปี ไทยทีวีสีช่อง 3 ชุด "4 หัวใจแห่งขุนเขา" จากนวนิยายชุด "บ้านไร่ปลายฝัน" บทประพันธ์โดย ซ่อนกลิ่น บทโทรทัศน์โดย ปารดา  กันตพัฒนกุล กำกับการแสดงโดย ยุทธนา  ลอพันธ์ไพบูลย์ ควบคุมการผลิตโดย ธิติมา  สังขพิทักษ์ นำแสดงโดย ณเดชน์ คูกิมิยะ แสดงเป็น อัคนี อดิศวร (ไฟ) อุรัสยา เสปอร์บันด์ อัจจิมา พศวัต (จี๊ด) ออกอากาศทุกวันศุกร์และอาทิตย์ เวลา 20.30 เริ่มตอนแรกในวันที่ 5 พฤศจิกายน พ.ศ. 2553
คลื่นชีวิต (ละครโทรทัศน์ พ.ศ. 2560) คลื่นชีวิต เป็นละครโทรทัศน์ไทยแนวดราม่าในปี พ.ศ. 2560 ดัดแปลงมาจากนวนิยายในชื่อเดียวกันของกรุง ญ. ฉัตรในปี พ.ศ. 2525 กำกับการแสดงโดย อำไพพร จิตต์ไม่งง นำแสดงโดย ปริญ สุภารัตน์, อุรัสยา เสปอร์บันด์, หลุยส์ สก๊อต, จรินทร์พร จุนเกียรติ, มาสุ จรรยางค์ดีกุล และณัฏฐณิชา ดังวัธนาวณิชย์ ออกอากาศครั้งแรกในวันที่ 23 มกราคม พ.ศ. 2560
อุรัสยา เสปอร์บันด์ นักแสดงที่อุรัสยาชื่นชอบ เช่น ออร์แลนโด บลูม, แอน ทองประสม, อนันดา เอเวอร์ริ่งแฮม และนาตาลี พอร์ตแมน ศิลปินที่เธอชื่นชอบ คือ แซม สมิธ, เคที เพร์รี และธงไชย แมคอินไตย์ นักกีฬาที่เธอชื่นชอบ คือ เคซุส นาบัส และชื่นชอบ "ดาวน์ตันแอบบีย์" ซีรีส์โทรทัศน์จากอังกฤษ เธอชอบฟังเพลงของ วันรีพับลิก, สโนว์พาโทรล และเพลงที่ติดชาร์ตซิงเกิลแห่งสหราชอาณาจักร
นาคี ๒ นาคี ๒ เป็นภาพยนตร์ไทยแนวแฟนตาซี-ระทึกขวัญในปี พ.ศ. 2561 สร้างมาจากนวนิยายในชื่อเดียวกันของตรี อภิรุม ผลิตโดย ดู เอ็นเตอร์เทนเม้นท์, เซิร์ช เอ็นเตอร์เทนเม้นท์ และบีฮีมอธ แคปิตอล จัดจำหน่ายโดยเอ็ม พิคเจอร์ส กำกับโดย พงษ์พัฒน์ วชิรบรรจง และนำแสดงโดย ณเดชน์ คูกิมิยะ, อุรัสยา เสปอร์บันด์, ภูภูมิ พงศ์ภาณุภาค, ณฐพร เตมีรักษ์ และลักขณา อมิตรสูญ โดยมีกำหนดฉายอย่างเป็นทางการในวันที่ 18 ตุลาคม พ.ศ. 2561
เจมส์ มาร์ ปี พ.ศ. 2559 เจมส์และอุรัสยา เสปอร์บันด์ รวมทั้งพชร จิราธิวัฒน์ และชลธร คงยิ่งยงได้ร่วมทำกิจกรรมภายในนิทรรศการ "1600 Pandas+ World Tour in Thailand" โดยทั้งสองได้รับเชิญให้มาระบายสีดวงตาของตุ๊กตากระดาษอัดรูปหมีแพนด้าของเปาโล กร็องจีอง (Paulo Grangeon) อันเป็นกิจกรรมการกุศลที่มอบรายได้ทั้งหมดแก่กองทุนสัตว์ป่าโลกสากลประเทศไทย ซึ่งแพนด้าผลงานของเจมส์และอุรัสยา มีชื่อว่า "โคลด์" และ "แบมบู" ตามลำดับ และได้รับคำชื่นชมจากเปาโลว่ามีความคิดสร้างสรรค์ดี และปีเดียวกันนั้น จากกระแสของ "เพียงชายคนนี้ไม่ใช่ผู้วิเศษ" ซึ่งเจมส์รับบทเป็นตัวเอกของเรื่อง จึงได้มีการหยิบยกมาทำเป็นละครสั้นเรื่อง "รองเท้าข้างสุดท้าย" และ "คนสำคัญ" สำหรับงานการกุศล "หนึ่งน้ำใจ ล้านคำขอบคุณ ครั้งที่ 9" เพื่อระดมทุนทรัพย์สำหรับการก่อสร้างสถาบันการแพทย์จักรีนฤบดินทร์ แสดงคู่กับเดียร์น่า ฟลีโป ซึ่งจะเป็นเรื่องราวของศตวรรษขณะยังเป็นนักศึกษาแพทย์
รายชื่อผลงานของอุรัสยา เสปอร์บันด์ ในปี พ.ศ. 2556 อุรัสยาแสดงในละครซีรีส์ชุด "3 ทหารเสือสาว" เรื่อง "มายาตวัน" แสดงร่วมกับอธิชาติ ชุมนานนท์ หลังจากนั้นเธอแสดงในละครตลกเรื่อง "ดาวเรือง" แสดงคู่กับ ทฤษฎี สหวงษ์ กำกับโดย กฤษณ์ ศุกระมงคล ปีถัดมา เธอรับบทเป็นศัลยแพทย์ชาวญี่ปุ่น ในละครฟอร์มยักษ์ "ไรซิงซัน" เรื่อง "รอยฝันตะวันเดือด" ละครชุดนี้ได้รับเสียงวิจารณ์ทั้งดีและไม่ดี ในปี พ.ศ. 2558 เธอแสดงร่วมกับจิรายุ ตั้งศรีสุข ในละครย้อนยุคเรื่อง "หนึ่งในทรวง" ต่อมาเธอรับบทเป็นนักแสดงที่มีปมชีวิตในละครดราม่าปี พ.ศ. 2560 เรื่อง "คลื่นชีวิต" ในปี พ.ศ. 2561 อุรัสยาแสดงภาพยนตร์ครั้งแรกในเรื่อง "น้อง.พี่.ที่รัก" เข้าฉายในเดือนพฤษภาคม รวมทั้งมีผลงานละครเรื่อง "ลิขิตรัก" ออกอากาศทางช่อง 3 ในเดือนเดียวกัน
3 ทหารเสือสาว (ละครโทรทัศน์) และในปี พ.ศ. 2555 ได้นำกลับมาสร้างใหม่อีกครั้ง แต่ได้นำมาสร้างเป็น ซีรีส์สามทหารเสือสาว ผ่านนิยายรัก สามเรื่อง สามสไตล์ เรื่องแรก "มายาตวัน" อธิชาติ ชุมนานนท์ รับบทเป็น เขตต์ตวัน อุรัสยา เสปอร์บันด์ รับบท มัทนา เรื่องที่สอง "มนต์จันทรา" ชาคริต แย้มนาม รับบทเป็น ษมา ราศรี บาเล็นซิเอก้า รับบทเป็น สาระวารี และ "ฟ้ากระจ่างดาว" ปกรณ์ ฉัตรบริรักษ์ รับบทเป็น สารวัตรหิรัณย์ ภีรนีย์ คงไทย รับบทเป็น มีคณา
เล่ห์ลับสลับร่าง "เล่ห์ลับสลับร่าง" วางจำหน่ายในรูปแบบปกอ่อนในปี พ.ศ. 2545 ตีพิมพ์โดยสำนักพิมพ์ดับเบิลนายน์ ต่อมาในปี พ.ศ. 2546 นวนิยายถูกนำไปสร้างเป็นละครโทรทัศน์โดยบรอดคาซท์ ไทย เทเลวิชั่น กำกับการแสดงโดยชนินทร ประเสริฐประศาสน์ ซึ่งนรอินทร์ได้มีส่วนร่วมกับละครในฐานะผู้เขียนบทอีกด้วย นำแสดงโดย เข็มอัปสร สิริสุขะ และ ดอม เหตระกูลในปี พ.ศ. 2560 ถูกนำมาดัดแปลงเป็นละครอีกครั้งหนึ่ง นำแสดงโดย ณเดชน์ คูกิมิยะ และ อุรัสยา เสปอร์บันด์
ลูกครึ่ง ในยุคใหม่ ลูกครึ่งโดยมากเกิดจากพ่อหรือแม่ชาวตะวันตกที่เข้ามาอยู่อาศัยหรือทำงานในประเทศไทย หรือเมื่อพวกเขาไปศึกษาต่อในต่างประเทศ มีรายงานว่าในปี พ.ศ. 2528 มีจำนวนลูกครึ่งในประเทศไทยประมาณ 7,000 คน คนรุ่นหลังนี้เป็นที่นิยมมากขึ้นในสังคม จนลูกครึ่งกลับมาเป็นที่นิยม เพราะอุตสาหกรรมบันเทิง ที่พวกเขาสามารถพูดภาษาอังกฤษได้อย่างคล่องแคล่ว กับหน้าตาที่มีส่วนผสมแบบตะวันตก เช่นสีผิวอ่อน/ขาว ตาใหญ่และมีสีแตกต่าง รูปร่างสูง ที่เป็นที่สนใจสำหรับสังคมไทย โดยเฉพาะในสังคมวัยรุ่นที่เป็นที่นิยม ศิลปินลูกครึ่ง ที่โด่งดังอาทิเช่น มาช่า วัฒนพานิช, ทาทา ยัง, คัทลียา แมคอินทอช, แอน ทองประสม, อารยา เอ ฮาร์เก็ต, ศรีริต้า เจนเซ่น, พอลล่า เทเลอร์, มาริโอ้ เมาเร่อ, อุรัสยา เสปอร์บันด์, ณเดชน์ คูกิมิยะ, อเล็กซ์ เรนเดลล์, ราณี แคมเปน เป็นต้น
เกมร้ายเกมรัก เกมร้ายเกมรัก เป็นนวนิยายไทย จากบทประพันธ์ชื่อเดิม ""เกมร้ายพ่ายเกมรัก"" โดยนามปากกาของ "บุษบาพาฝัน" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2554 เขียนบทโทรทัศน์โดย ปณธี กำกับการแสดงโดย อำไพพร จิตติ์ไม่งง ดำเนินงานโดย บริษัท ละครไท จำกัด ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อวันที่ 28 ตุลาคม พ.ศ. 2554 นำแสดงโดย ณเดชน์ คูกิมิยะ, อุรัสยา เสปอร์บันด์ ,ธนวรรธน์ วรรธนะภูติ ,ณัฐวรา วงศ์วาสนา ร่วมด้วยนักแสดงสมทบอีกมากมาย และออกอากาศรีรันซ้ำอีกครั้งทุกวันจันทร์-ศุกร์ เวลา 14.10 - 15.30 น. เริ่มวันพุธที่ 7 สิงหาคม พ.ศ. 2556 - วันจันทร์ที่ 23 กันยายน พ.ศ. 2556 โดยออกอากาศต่อจากละครเรื่อง เมียแต่ง
อุรัสยา เสปอร์บันด์ อุรัสยาเริ่มมีชื่อเสียงปลายปี พ.ศ. 2553 หลังจากได้แสดงละครเรื่อง "ดวงใจอัคนี" ซึ่งทำให้เธอได้รับรางวัลท็อปอวอร์ด 2010 และ สยามดารา สตาร์ส อวอร์ดส์ 2011 สาขาดาวรุ่งหญิงยอดเยี่ยม ในปี พ.ศ. 2554 เธอได้รับการเสนอชื่อเข้าชิงรางวัลนาฏราช สาขานักแสดงนำหญิงยอดเยี่ยมจากการแสดงในละครเรื่องที่สี่ของเธอ คือ เรื่อง "ตะวันเดือด" ในปีเดียวกันนั้น อุรัสยามีผลงานสร้างชื่อจากบทบาทหญิงสาวความจำเสื่อม ในละครเรื่อง "เกมร้ายเกมรัก" ซึ่งทำให้เธอได้รับการเสนอชื่อเข้าชิงรางวัลโทรทัศน์ทองคำสาขานักแสดงนำหญิงดีเด่น, สยามดารา สตาร์ส อวอร์ดส์ 2012 สาขานักแสดงนำหญิงยอดเยี่ยม และรางวัลเมขลา ครั้งที่ 24 สาขาผู้แสดงนำหญิงดีเด่น
อุรัสยา เสปอร์บันด์ อุรัสยาแสดงภาพยนตร์เป็นครั้งแรกในภาพยนตร์เรื่อง "น้อง.พี่.ที่รัก" ออกฉายในเดือนพฤษภาคม พ.ศ. 2561 เป็นภาพยนตร์ครอบครัวที่เล่าถึงความสัมพันธ์ของพี่น้องที่ไม่ถูกกัน ภาพยนตร์ประสบความสำเร็จทางรายได้ ทำรายได้ไป 146.14 ล้านบาท กลายเป็นภาพยนตร์ที่ทำรายได้สูงสุดตลอดกาลในประเทศไทยในอันดับที่ 13 ภาพยนตร์เรื่องนี้ได้รับความนิยมและเธอได้รับคำวิจารณ์ในทางบวก หนังสือพิมพ์"โพสต์ทูเดย์" เขียนไว้ว่า "บทอารมณ์ที่ส่งออกมาไม่ติดขัดอะไรเลย" และเว็บไซต์เมลโลชมการแสดงของเธอว่า "ทำได้ดี ไม่ผิดหวัง" การแสดงจากภาพยนตร์เรื่องนี้ทำให้เธอได้รับรางวัลสยามดารา สตาร์ส อวอร์ดส์และมายาอวอร์ดส์ในสาขานักแสดงนำหญิงยอดเยี่ยม
ลิขิตรัก ลิขิตรัก เป็นละครโทรทัศน์ไทยแนวโรแมนติก-แอ็กชัน อิงจากบทประพันธ์เรื่อง "มณีหยาดฟ้า" ของนิดา (ปราศรัย รัชไชยบุญ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท ทอง เอนเตอร์เทนเมนต์ จำกัด เขียนบทโดย ณัฐิยา ศิรกรวิไล และ กัลยาณมิตร กำกับการแสดงโดย อำไพพร จิตต์ไม่งง นำแสดงโดย อุรัสยา เสปอร์บันด์ และ ณเดชน์ คูกิมิยะ ออกอากาศทุกวันจันทร์-อังคาร เวลา 20:20 - 22:50 น. เริ่มตอนแรกวันที่ 14 พฤษภาคม พ.ศ. 2561-19 มิถุนายน พ.ศ. 2561 และออกอากาศพร้อมกับประเทศจีนผ่านทางเทนเซ็นต์ วิดีโอในวันเดียวกัน
อุรัสยา เสปอร์บันด์ นอกจากนี้ เธอยังอยู่ในรายชื่อดาราชาย-หญิงสุดฮอต ที่ถูกกล่าวถึงผ่านทางสื่อโทรทัศน์มากที่สุดอันดับสี่ ของปี พ.ศ. 2558 จากทีวีแพลทฟอร์ม ในการจัดอันดับโดยคนบันเทิงของโพลดาราไทยรัฐในปี พ.ศ. 2558 ซึ่งเป็นการสอบถามจากกลุ่มศิลปิน ดารา กว่า 200 คน อุรัสยาได้อันดับหนึ่งในหมวดนางเอกแห่งปี จากภาพลักษณ์ที่ดีไม่แต่งตัวล่อแหลมจนเกินไป เธอได้รับการโหวตให้อยู่อันดับหกในรายชื่อดาราแต่งกายเหมาะสม จากผลสำรวจของไทยแลนด์พีเพิลส์ชาร์ต ที่จัดโดยไนน์เอ็นเตอร์เทน ต่อมา อเด็คโก้ได้สำรวจความคิดเห็นของเด็กไทยที่มีอายุระหว่าง 7–14 ปี จำนวน 1,546 คน เธออยู่ในอันดับที่สี่และเป็นนักแสดงเพียงคนเดียวที่อยู่ในรายชื่อไอดอลในดวงใจของเด็กไทยประจำปี พ.ศ. 2559
นาคี นาคี เป็นละครโทรทัศน์ไทยในปี พ.ศ. 2559 จากบทประพันธ์ เรื่อง นาคี ของ ตรี อภิรุม สร้างโดย บริษัท ดู เอ็นเตอร์เทนเม้นท์ จำกัด ควบคุมการผลิตโดย ธัญญา วชิรบรรจง กำกับการแสดงโดย พงษ์พัฒน์ วชิรบรรจง และนำแสดงโดย ณฐพร เตมีรักษ์, ภูภูมิ พงศ์ภาณุภาค ออกอากาศทางสถานีโทรทัศน์ไทยทีวีสีช่อง 3 ทุกวันจันทร์-อังคาร เริ่มตอนแรกเมื่อวันที่ 26 กันยายน พ.ศ. 2559 และจากความสำเร็จของละคร ทำให้มีการต่อยอดโดยการนำบทประพันธ์ เรื่อง นาคี ๒ ของ ตรี อภิรุม สร้างเป็นภาคต่อของละคร ในรูปแบบภาพยนตร์ ใช้ชื่อว่า นาคี ๒ โดยมีการเพิ่มนักแสดงนำใหม่สองคน คือ อุรัสยา เสปอร์บันด์ และ ณเดชน์ คูกิมิยะ
บุษบาพาฝัน นวนิยายของบุษบาพาฝัน ที่ได้รับการสร้างเป็นละครโทรทัศน์เรื่องแรกคือเรื่อง "เกมร้ายพ่ายเกมรัก" ดำเนินงานโดย บริษัท ละครไท จำกัด ในปี พ.ศ. 2553 และได้ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2554 โดยเปลี่ยนชื่อเรื่องใหม่เป็น "เกมร้ายเกมรัก" นำแสดงโดย ณเดชน์ คูกิมิยะ, อุรัสยา เสปอร์บันด์ 
"ปาฏิหาริย์รักข้ามขอบฟ้า" เป็นนวนิยายไทย จากบทประพันธ์โดยนามปากกาของ "บุษบาพาฝัน" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย ปะณะ กำกับการแสดงโดย บัณฑิต ทองดี ดำเนินงานโดย บริษัท รักละคร จำกัด ควบคุมการผลิตโดย พลังธรรม กล่อมทองสุข นำแสดงโดย วฤษฎิ์ ศิริสันธนะ, ลักษณ์นารา เปี้ยทา และนักแสดงชั้นนำอีกมากมาย เริ่มออกอากาศตอนแรกวันที่ 14 กรกฎาคม พ.ศ. 2558 เวลา 18.35 - 19.50 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
รายชื่อผลงานของณเดชน์ คูกิมิยะ ณเดชน์เซ็นสัญญาเป็นนักแสดงในสังกัดสถานีโทรทัศน์ไทยทีวีสีช่อง 3 อย่างเป็นทางการครั้งแรกเมื่อวันที่ 22 ธันวาคม พ.ศ. 2551 และสัญญามีผลเริ่มต้นในปี พ.ศ. 2552 (ระยะเวลา 9 ปี) ซึ่งณเดชน์ได้ประเดิมการแสดงละครโทรทัศน์ โดยมีผลงานเรื่องแรกคือ "เงารักลวงใจ" ในบทบาทของพระรองชื่อ ""นาวา"" โดยการพิจารณาเลือกณเดชน์เข้ามาแสดงในบทบาทนี้ "ยศสินี ณ นคร" ผู้จัดละครแห่ง บริษัท เมคเกอร์ วาย กรุ๊ป จำกัด กล่าวไว้ว่า ""เพราะ นาวาต้องนั่งรถเข็นเกือบครึ่งเรื่อง ดังนั้นต้องแสดงด้วยสีหน้า แววตาและคำพูด ไม่ได้มีท่าทางในการช่วงแสดง ซึ่งด้วยหน้าตา โครงหน้าของณเดชน์ ถือว่าแข็งแรงและดึงดูดได้"" หลังจากนั้นเขาก็ได้มีผลงานละครต่อเนื่องในโปรเจกต์ใหญ่ "4 หัวใจแห่งขุนเขา" ละครชุดฉลองครบรอบ 40 ปีไทยทีวีสีช่อง 3 โดยครั้งนี้ณเดชน์รับบทเป็นพระเอกเต็มตัวครั้งแรกในตอนที่มีชื่อเรื่องว่า "ดวงใจอัคนี" โดยรับบทเป็น ""อัคนี อดิศวร"" หรือ ""ไฟ"" ประกบคู่กับ "อุรัสยา เสปอร์บันด์" ที่รับบทเป็น ""อัจจิมา พศวัต"" หรือ ""จี๊ด"" รวมถึงเป็นนักแสดงร่วมคู่กันต่อใน "วายุภัคมนตรา" ของละครชุดนี้ด้วย
อุรัสยา เสปอร์บันด์ ในปี พ.ศ. 2551 รูปภาพของเธอจากนิตยสาร "พลอยแกมเพชร" ฉบับที่ 391 ไปเข้าตาทางช่อง 3 จนเธอได้เซ็นสัญญาเป็นนักแสดงในกลุ่มพาวเวอร์ทรีรุ่นที่สอง เป็นระยะเวลา 3 ปี โดยแสดงละครเรื่องแรก คือ "บ้านก้านมะยม" บทประพันธ์ของ ประภัสสร เสวิกุล กำกับโดยสุประวัติ ปัทมสูต แสดงร่วมกับณัฐรัฐ โมริส เลอกรองและพัชรินทร์ ศรีวสุภิรมย์ ซึ่งใช้เวลาถ่ายทำนานกว่า 4 ปี แต่ไม่ได้ออกอากาศ ในปีเดียวกัน อุรัสยาแสดงร่วมกับวริษฐ์ ทิพโกมุทในละครซิตคอมช่วงเช้าแนวตลกของทีวีธันเดอร์ในปี พ.ศ. 2551 เรื่อง "เพื่อนซี้ล่องหน" กำกับโดย ศรัทธา ศรัทธาทิพย์ ขณะที่ถ่ายทำละครเรื่องนี้อยู่ เธอพูดภาษาไทยได้เพียง 30 % ด้วยความที่เข้าศึกษาในโรงเรียนนานาชาติมาตั้งแต่ยังเด็ก เพื่อนสนิทส่วนใหญ่จึงเป็นฝรั่งมากกว่าคนไทย เวลาคุยกับคุณพ่อก็ต้องใช้ภาษาอังกฤษและภาษานอร์เวย์เท่านั้น เพราะคุณพ่อพูดภาษาไทยไม่ได้ การแสดงในละครเรื่องนี้ อุรัสยายังพูดถึงตัวเองว่า "เล่นแข็งมาก พูดภาษาไทยก็ไม่ชัด" ด้วยเหตุนี้ทำให้อุรัสยาเริ่มเรียนภาษาไทยอย่างจริงจังเพื่อทุ่มเทให้กับงานแสดง เธอยังพูดว่า "เธอต้องพยายามมากกว่าคนอื่น ๆ" ทั้งในเรื่องของภาษาและฝีมือการแสดง
ณเดชน์ คูกิมิยะ ในปี พ.ศ. 2556 ณเดชน์ได้รับเลือกให้แสดงในละครเรื่อง "รอยฝันตะวันเดือด" จากละครซีรีส์ชุด "The Rising Sun" รับบทเป็นคนญี่ปุ่นชื่อ ริว แสดงคู่กับคู่ขวัญ อุรัสยา เสปอร์บันด์ ออกอากาศในปี พ.ศ. 2557 และยังได้ร้องเพลงประกอบละครร่วมกัน ในเพลง แล้วเราจะได้รักกันไหม ซึ่งเพลง "แล้วเราจะได้รักกันไหม" ติดอันดับสูงสุดที่ 1 จากการจัดอันดับของซี้ดเอฟเอ็มในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และละครซีรีส์ชุดนี้ยังได้รับรางวัล สเปเชียล อวอร์ด จากองค์การส่งเสริมการท่องเที่ยวแห่งประเทศญี่ปุ่น เนื่องจากซีรีส์ชุดนี้ได้ถ่ายทอดสถานที่ท่องเที่ยวและวัฒนธรรมญี่ปุ่นอย่างสวยงาม จนมีนักท่องเที่ยวเดินทางตามรอยสถานที่ต่าง ๆ
อุรัสยา เสปอร์บันด์ จากการประสบความสำเร็จของการ์ตูนแอนิเมชัน "ซุปเปอร์ฮีโร่ หล่อช่วยได้" ทำให้เธอได้กลับมาพากย์เสียงต่อในภาคเริ่มต้นใหม่ "ซุปเปอร์ฮีโร่ สวยช่วยได้ ซีซั่น 2" ร่วมกับคิมเบอร์ลี แอน เทียมศิริและราศรี บาเล็นซิเอก้า ออกอากาศเดือนตุลาคม ปีถัดมาเธอแสดงร่วมกับณเดชน์ คูกิมิยะ, มาริโอ้ เมาเร่อ และณฐพร เตมีรักษ์ในละครฟอร์มยักษ์ "ไรซิงซัน" เรื่อง "รอยฝันตะวันเดือด" ออกอากาศครั้งแรกเมื่อวันที่ 21 สิงหาคม พ.ศ. 2557 เป็นเรื่องราวความรักของริวและมายูมิ ละครไม่ประสบความสำเร็จ ซีรีส์ชุดนี้ได้รับเสียงวิจารณ์ทั้งดีและไม่ดี และถูกวิพากษ์วิจารณ์ว่าเป็น "ละครตลกสำหรับคนที่รู้จักญี่ปุ่น" แต่ถึงกระนั้นซีรีส์ชุดนี้ยังได้รับรางวัลละครยอดเยี่ยมแห่งปี 2014 จากสถานทูตและการท่องเที่ยวแห่งประเทศญี่ปุ่น
อุรัสยา เสปอร์บันด์ ในปี พ.ศ. 2554 อุรัสยาแสดงในละครแอกชัน-โรแมนติกเรื่อง "ตะวันเดือด" ของผู้จัด ฉัตรชัย เปล่งพานิช กำกับโดย อรรถพร ธีมากร ในละครอุรัสยารับบทเป็นลูกสาวเจ้าของไร่ที่ต้องแบกรับภาระของพ่อเอาไว้ ในการปกป้องสายแร่พลอยจากกลุ่มโจร ละครเรื่องนี้ได้รับความนิยม ส่วนเหตุผลที่ฉัตรชัยเลือกอุรัสยามาแสดงละครเรื่องนี้เพราะฝีมือและความเหมาะสมในบท หลังจากคัดเลือกนักแสดงมาแล้วหลายคน ละครเรื่องนี้ได้รับการเสนอชื่อเข้าชิงรางวัลนาฏราช ถึง 7 สาขา และได้เข้าชิงรางวัลโทรทัศน์ทองคำถึง 4 สาขา และอีก 5 สาขาจากคมชัดลึก อวอร์ด อุรัสยาถูกเสนอชื่อเข้าชิงรางวัลนาฏราช สาขานักแสดงนำหญิงยอดเยี่ยม แต่พ่ายให้กับอารยา เอ ฮาร์เก็ตจากละครเรื่อง "ดอกส้มสีทอง"
เล่ห์ลับสลับร่าง (ละครโทรทัศน์) เล่ห์ลับสลับร่าง เป็นละครโทรทัศน์ไทย แนวโรแมนติก,คอมเมดี้ จากบทประพันธ์ของ นรอินทร์ นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 ถึงสองครั้ง ครั้งแรกในปี พ.ศ. 2546 นำแสดงโดย ดอม เหตระกูล และ เข็มอัปสร สิริสุขะ และในปี พ.ศ. 2560 กำกับโดย กฤษณ์ ศุกระมงคล นำแสดงโดย ณเดชน์ คูกิมิยะ และ อุรัสยา เสปอร์บันด์ ออกอากาศทุกวันจันทร์-อังคาร เวลา 20.20 น. เริ่มตอนแรกเมื่อวันที่ 31 กรกฎาคม พ.ศ. 2560-4 กันยายน พ.ศ. 2560 เป็นเรื่องราวของ รามิล ตำรวจหนุ่มมือปราบชื่อดัง และ เภตรา ดาราสาวมากความสามารถ เขาและเธอคือเนื้อคู่ที่ไม่เคยสมรักกัน หลายภพชาติ เพราะต่างคนก็คิดว่าตนเหนือกว่าอีกฝ่าย จึงถึงคราที่กรรมบันดาลให้ทั้งคู่ต้องสลับร่าง เพื่อจะได้เรียนรู้ชีวิตของกันและกัน ต่อจากเรื่องอาคม
ดาวเรือง (ละครโทรทัศน์) ดาวเรือง เป็นบทประพันธ์ของ ทมยันตี ถูกนำมาสร้างเป็นครั้งแรกในรูปแบบภาพยนตร์ ออกฉายในปี พ.ศ. 2522 สร้างโดย สหมงคลฟิล์ม กำกับการแสดงโดย เสรี วงษ์มณฑา นำแสดงโดย ธีรยุทธ ศีลาภิรัติ และ ลลนา สุลาวัลย์ เข้าฉายเมื่อวันที่ 13 เมษายน พ.ศ. 2522 ฉายที่โรงภาพยนตร์โคลีเซี่ยม ต่อมาถูกนำมาสร้างเป็นละครโทรทัศน์ถึง 4 ครั้ง โดยครั้งแรกออกอากาศทาง ช่อง 5 นำแสดงโดย วิฑูรย์ กรุณา และ อัจฉรา รอดศาสตรา ในปี พ.ศ. 2522 ต่อมาออกอากาศทาง ช่อง 3 ถึง 3 ครั้ง ในปี พ.ศ. 2530 นำแสดงโดย เอกพันธ์ บรรลือฤทธิ์ และ จริยา แอนโฟเน่ ในปี พ.ศ. 2539 นำแสดงโดย จอห์นนี่ แอนโฟเน่ และ สิริยากร พุกกะเวส และในปี พ.ศ. 2556 นำแสดงโดย ทฤษฎี สหวงษ์ และ อุรัสยา เสปอร์บันด์ และคำว่า "เชื่อหัวไอ้เรืองเถอะ" มักเป็นคำยอดฮิตในระหว่างที่ละครออกอากาศในขณะนั้น
อุรัสยา เสปอร์บันด์ ในปี พ.ศ. 2555 อุรัสยาได้แสดงคู่กับณเดชน์ คูกิมิยะในละครเรื่อง "ธรณีนี่นี้ใครครอง" สร้างมาจากนวนิยายของกาญจนา นาคนันทน์ ละครเรื่องนี้ได้รับเสียงวิจารณ์ทั้งบวกและลบปนกัน ส่วนคำวิจารณ์การแสดง ปิยนุช รัตนานุกูล จากหนังสือพิมพ์กรุงเทพธุรกิจวิจารณ์ว่า "ได้เผยถึงความหลากอารมณ์ มีหลายอย่างปน ๆ กันอยู่ แล้วปล่อยออกมาแบบกระตุ้นการรับรู้" (sensory stimulus) การแสดงจากละครเรื่องนี้ทำให้เธอได้รับรางวัลเมขลาสาขาผู้แสดงนำหญิงดีเด่น และได้รับการเสนอชื่อเข้าชิงรางวัลท็อปอวอร์ดในสาขานักแสดงนำหญิงยอดเยี่ยม ในเดือนเมษายน พ.ศ. 2555 เธอได้ให้เสียงพากย์เป็น ฮีโร่สีชมพู ในการ์ตูนแอนิเมชันแนวครอบครัวเรื่อง "ซุปเปอร์ฮีโร่ หล่อช่วยได้" ในเดือนพฤศจิกายน พ.ศ. 2555 เธอแสดงมิวสิกวิดีโอเพลง "มายแบดแฮบิต" ของชินวุฒ อินทรคูสิน
ซุปเปอร์ฮีโร่ สวยช่วยได้ ซีซั่น 2 โดยพบกับ “แอน ทองประสม” ที่จะแปลงโฉมเป็น “ดร.แอน” นักวิทยาศาสตร์สาวสวยที่ฉลาด ผู้ประดิษฐ์คิดค้นมนุษย์ไฟฟ้า และได้ซุปเปอร์ฮีโร่สีชมพูมาเป็นหัวหน้า ซึ่งแต่ละคนจะมีพลังวิเศษไม่เหมือนกันจึงเป็นที่มาของฮีโร่ทั้ง 3 คือ อุรัสยา เสปอร์บันด์, คิมเบอร์ลี แอน เทียมศิริ, ราศรี บาเลนซิเอก้า โดยมี ดร.แอน คอยคิดค้นเครื่องมือ อุปกรณ์ไฮเทคสุดล้ำ ให้สามสาวออกไปปฏิบัติภารกิจ ทั้งนี้ “ซุปเปอร์ฮีโร่ สวยช่วยได้” มุ่งหวังสร้างสรรค์รายการวาไรตี้แอนิเมชั่นที่เข้าถึงผู้ชมได้ทุกเพศทุกวัย โดยมอบความบันเทิงควบคู่กับการปลุกจิตสำนึกในการทำดีแก่ผู้ชม โดยเฉพาะกลุ่มเยาวชน และนอกจากนี้เนื้อหาสุดไฮเทคเพลงประกอบรายการยังได้โปรดิวเซอร์ “ณรงค์วิทย์ เตชะธนะวัฒน์” มาสร้างสรรค์เพลง โดยมอบให้ ชีรณัฐ ยูสานนท์ ร้องเพลงประกอบรายการเสริมให้ “ซุปเปอร์ฮีโร่ สวยช่วยได้” มีเสน่ห์มากขึ้น
ณเดชน์ คูกิมิยะ เมื่อเข้าเป็นนักแสดงในสังกัดของศุภชัยแล้ว ณเดชน์จึงเริ่มงานด้านการเดินแบบเป็นครั้งแรกในงานการกุศลของศูนย์ศิลปาชีพบางไทร ที่ศูนย์การค้าเซ็นทรัลเวิลด์ แล้วจากนั้นก็เริ่มมีผลงานถ่ายแบบให้กับนิตยสารหลายฉบับ โดยครั้งแรกที่ทำงานในวงการบันเทิง ณเดชน์ อายุ 17 ปี กำลังเรียนอยู่ชั้น ม.5 และผลงานแรกที่ปรากฏแพร่ภาพทางวิทยุโทรทัศน์คือภาพยนตร์โฆษณาหมากฝรั่ง ไทรเด้นท์ รีแคลเดนท์ คู่กับพัชราภา ไชยเชื้อ ต่อมาในปี พ.ศ. 2552 ทางสถานีวิทยุโทรทัศน์ไทยทีวีสีช่อง 3 ได้มีการคัดเลือกนักแสดงขึ้น โดยณเดชน์ผ่านการคัดเลือกให้เข้ามาเป็นนักแสดงหน้าใหม่ เพื่อร่วมแสดงในละครโทรทัศน์ "เงารักลวงใจ" เป็นเรื่องแรก และในปี พ.ศ. 2553 ได้มีผลงานละครที่สร้างชื่อเสียงคือ ดวงใจอัคนี เกมร้ายเกมรัก ความนิยมจากการแสดงละครโทรทัศน์ส่งผลให้ณเดชน์ได้รับเลือกให้เป็นผู้นำเสนอในภาพยนตร์โฆษณาสินค้าเพิ่มขึ้นมากมายจากผลงานโฆษณาที่มีอยู่เป็นจำนวนมากของณเดชน์ทำให้โพสต์ทูเดย์กล่าวว่า ณเดชน์คือ ""แชมป์พรีเซ็นเตอร์"" รวมทั้งชื่อเสียงในการแสดงละครคู่กับอุรัสยา เสปอร์บันด์ ทำให้ได้นำเสนอภาพยนตร์โฆษณาต่าง ๆ ร่วมกันหลายเรื่องจนกระทั่งถูกเรียกให้เป็นพระนางคู่ขวัญกันทั้งสองคนถูกนำชื่อไปเป็นเรื่องราวสมมุติในงานจิตรกรรมฝาผนังร่วมสมัย เช่น ภาพพิธีมงคลสมรสที่วัดลำปางกลางตะวันออก แสดงวิถีการดำเนินชีวิตและขนบธรรมเนียมประเพณีวัฒนธรรมของคนภาคเหนือ เพื่อบันทึกไว้ให้คนรุ่นหลังศึกษาสืบทอดกันต่อไป ตามมาด้วยผลงานด้านอื่น ๆ เช่นการพากย์การ์ตูนแอนิเมชันสำหรับเยาวชน เรื่อง ""ซุปเปอร์ฮีโร่ หล่อช่วยได้"" หนึ่งในตัวละครหลักร่วมกับปกรณ์ ฉัตรบริรักษ์ และปริญ สุภารัตน์ ออกอากาศทางช่อง 3 ไปจนถึงการร่วมกิจกรรมทางสังคม ต่าง ๆ เช่น คณะทูตของโครงการรณรงค์ต้านภัยมะเร็งเต้านม 2554 โดยสภากาชาดไทย เป็นพรีเซ็นเตอร์รณรงค์เชิญชวนชายไทยคัดเลือกทหารของกองทัพบกไทย ประจำปี 2555 ในปี 2554-2555 ได้รับเลือกจากมหาวิทยาลัยมหาจุฬาลงกรณราชวิทยาลัย ให้เป็นทูตพระพุทธศาสนาวิสาขบูชานานาชาติ เป็นต้น ซึ่งผลงานหลากหลายประเภทที่ทำไว้ในข้างต้นเป็นจำนวนมาก บางกอกโพสต์จึงเรียกณเดชน์ว่า ""Mr Everywhere"" โดยเหตุผลของหนังสือพิมพ์มาจากการที่ประชาชนสามารถพบเห็นณเดชน์ตามแหล่งสื่อต่าง ๆ ต่อเนื่องอยู่ตลอดเวลา
ช้อปปี้ ในปีพ.ศ. 2559 Shopee ได้เปิดตัวโครงการที่เรียกว่า “Shopee University” ซึ่งเป็นศูนย์อบรมเชิงปฏิบัติ และฝึกหัดเพื่อช่วยผู้ประกอบการในด้านธุรกิจต่างๆ เป็นการสนับสนุน และเสริมสร้างทักษะของลูกค้า โดยเฉพาะผู้ค้ารายย่อยในแบบ C2C ให้ความรู้ในเรื่องต่างๆ ให้ตรงตามความต้องการของผู้ค้า
ในปีพ.ศ. 2561 ได้เปิดตัว Shopee Mall ในประเทศไทยอย่างเป็นทางการนำเสนอประสบการณ์ช้อปปิ้งรูปแบบใหม่ ให้คุณได้พบกับสินค้าหลายพันรายการ จากแบรนด์และร้านค้าชั้นนำ 
บริษัทแม่ของ Shopee (บริษัท Sea Group) ได้ซื้อหุ้นสามัญครั้งแรกในตลาดหลักทรัพย์นิวยอร์ก (NYSE) เมื่อเดือนตุลาคม ปีพ.ศ. 2560 ในราคา 1 พันล้านเหรียญสหรัฐ โดยที่ Tencent เป็นผู้ได้รับผลประโยชน์หลังจากการจดทะเบียนในตลาดหุ้นครั้งนี้ มีส่วนแบ่ง 39.7% และ Blue Dolphin Venture ซึ่งเป็นองค์กรที่ตั้งโดย Forrest Li ถือหุ้น 15% 
 Shopee ได้รับรางวัล Top Marketplace ในงาน Priceza E-Commerce Awards 2017 ครั้งที่ 2 
ซึ่งจัดโดยบริษัท ไพรซ์ซ่า จำกัด (ผู้ให้บริการเว็บไซต์และแอปพลิเคชัน เครื่องมือค้นหาสินค้า และเปรียบเทียบราคา) 
เมื่อวันที่ 21 สิงหาคม 2560 ช้อปปี้ได้เปิดแคมเปญ Shopee 9.9 Mobile Shopping Day มหกรรมลดราคาสินค้าครั้งใหญ่ ในประเทศไทยนับว่าเป็นประเทศที่มีกำลังในการซื้อขายสินค้าสูง และความสนใจของผู้บริโภคที่หันมาให้ความนิยมในการซื้อสินค้าผ่านช่องทางออนไลน์ที่เติบโตขึ้นทุกปี ช้อปปี้จึงให้ความสำคัญกับความต้องการของผู้ใช้งานเป็นหลัก รวมทั้งการพัฒนาแพลตฟอร์มให้ตอบสนองต่อทั้งผู้ขายและผู้ซื้อ ตลอดจนการทำตลาดด้วยการคัดเลือกแบรนด์แอมบาสเดอร์ “แบร์รี่ ณเดช คูกิมิยะ” และ “ญาญ่า อุรัสยา เสปอร์บัน” คู่จิ้นขวัญใจคนไทย ที่จะมาช่วยสะท้อนภาพลักษณ์ของแบรนด์ได้อย่างชัดเจน และทั้งคู่ยังเป็นผู้สร้างสีสันหลักให้กับแคมเปญต่างๆ ของช้อปปี้ที่จะมีขึ้นตลอดระยะเวลา 1 ปี
อุรัสยา เสปอร์บันด์ ในปีเดียวกัน อุรัสยาแสดงในละครตลกเรื่อง "ดาวเรือง" คู่กับทฤษฎี สหวงษ์ ในละครเธอรับบทเป็นดาวเรือง สาวห้าวประจำหมู่บ้านที่ชอบกลั่นแกล้งคนอื่น สำหรับบทนี้ อุรัสยาถูกวิจารณ์จากผู้ชมว่าเธอไม่เหมาะสมกับบทดังกล่าวเพราะภาพลักษณ์ที่ดูเป็นเด็กฝรั่งและผู้ชมบางคนยังติดตากับละครเวอร์ชันก่อนในปี พ.ศ. 2539 ที่นำแสดงโดยจอนนี่ แอนโฟเน่และสิริยากร พุกกะเวส แต่กฤษณ์ ศุกระมงคล ผู้กำกับแย้งว่า "น้องเหมาะที่สุดทั้งจากความแรงและความเป็นตัวเอง" ส่วนภาพลักษณ์ที่ดูเป็นเด็กฝรั่ง เขากล่าวว่า "มันดูท้าทาย เป็นจุดที่จะสนุก" และรู้สึกพอใจกับการแสดงของเธอ อุรัสยายังให้สัมภาษณ์ว่า เธอต้องไปเรียนการแสดงเพิ่มเติม ในช่วงแรก ๆ เธอมีอาการเครียดเพราะหาคาแรกเตอร์ตัวเองไม่เจอ ด้วยความที่เป็นบทไกลตัวและภาษาของคนต่างจังหวัด หลังจากละครออกอากาศก็ได้กระแสตอบรับที่ดี โดยมีเรตติงเฉลี่ยร้อยละ 8.66 ซึ่งมากเป็นอันดับ 6 ของช่องสามในปีนั้น ส่วนคำวิจารณ์ สำนักข่าวอิศราเขียนว่า "เป็นละครสะท้อนสังคมไทยในปัจจุบัน หลายคำพูดล้วนถูกรังสรรค์และหยิบยกขึ้นถ่ายทอดเพื่อหวังให้คนไทยได้ฉุกคิด"
อุรัสยา เสปอร์บันด์ อุรัสยามีภาพลักษณ์สดใส น่ารัก หม่อมหลวงนันทิกา วรวรรณรองผู้อำนวยการใหญ่ฝ่ายโฆษณาและประชาสัมพันธ์สายการบินบางกอกแอร์เวย์พูดถึงอุรัสยาในฐานะพรีเซ็นเตอร์ว่า "คุณญาญ่ามีภาพลักษณ์เป็นคนรุ่นใหม่ ที่มีความน่ารัก สดใส รักการท่องเที่ยว และมีความโดดเด่นเฉพาะตัว ตรงกับสายการบินของเราที่มีความเป็นบูติคแอร์ไลน์" บริษัทเซเรบอสประเทศไทย ผู้ผลิตและจำหน่ายแบรนด์รังนกเลือกอุรัสยามาเป็นแบรนด์แอมบาสเดอร์โดยมองว่าเธอเป็นดาราที่มี "ภาพลักษณ์ดี สดใส เป็นคนที่ห่วงใยคนรอบข้างจนสัมผัสได้ ไม่ว่าจะเป็นความรักระหว่างญาญ่าและแฟนคลับ พี่น้อง ครอบครัว เพื่อนร่วมงาน และเด็ก ๆ" อรวรรณ บัณฑิตกุล นักเขียนนิตยสาร "มาร์เกตเธียร์" ยกย่องอุรัสยาในด้านการเป็นพรีเซ็นเตอร์ว่า "ความสวยใสของเด็กรุ่นสาวสามารถสร้างแบรนด์ของลูกค้าให้มีชีวิตชีวา (Brand Revitalization) คือเหตุผลสำคัญที่ลูกค้าเลือกเธอเป็นพรีเซ็นเตอร์" และ "ภาพลักษณ์ที่ดีที่ไม่เคยมีข่าวฉาวเรื่องผู้ชาย ไม่ชอบเที่ยวกลางคืน ไม่แต่งตัวเซ็กซี่ ไม่มีข่าววีนเหวี่ยงกับผู้คน รวมทั้งยังมีความสามารถในการร้องและเต้น ซึ่งทำให้เธอสามารถเอนเตอร์เทนลูกค้าของแบรนด์ต่าง ๆ ได้อย่างสนุกสนานขึ้น" เธอยังถูกจัดให้อยู่อันดับหนึ่งในรายชื่อนักแสดงหญิงที่น่ารักที่สุด ของสำนักวิจัยเอแบคโพลล์ ในปี พ.ศ. 2554
อารักษ์ อมรศุภศิริ ในปี พ.ศ. 2548 อารักษ์ ถูกชักชวนให้เข้าร่วมวงเสลอในฐานะมือกีต้าร์ ซึ่งในขณะนั้นประกอบด้วยสมาชิกอีก 4 คน ได้แก่ จักรพันธ์ บุณยะมัต (ชื่อเล่น : เย่ ; ตำแหน่ง : ร้องนำ) ธิติพันธุ์ อนะวัชพงษ์ (ชื่อเล่น : เอม ; ตำแหน่ง : กลอง) ธนันต์ บุญญธนาภิวัฒน์ (ชื่อเล่น : บู้ ; ตำแหน่ง : เบส) และ ธีรวัต อุทัย (ชื่อเล่น : แบงค์ ; ตำแหน่ง : ทรัมเปต) หลังจากตระเวนเล่นคอนเสิร์ตตามงานดนตรีนอกกระแส ควบคู่ไปกับการทำเดโมส่งค่ายเพลง ในปี พ.ศ. 2549 วงเสลอ ก็ได้ออกอัลบั้มเต็มชุดแรก ("Boo!") ในสังกัด สมอลล์รูม ด้วยแนวเพลงสไตล์อัลเทอร์เนทีฟร็อกวงเสลอ เริ่มเป็นที่รู้จักในฐานะคลื่นลูกใหม่ของวงการดนตรีนอกกระแสในไทย และ ได้รับเชิญจาก นอยซ์เดอลุกซ์ เรคคอร์ดส ให้ไปเล่นคอนเสิร์ตที่ เมืองฮัลเลอ ประเทศเยอรมนี ก่อนอัลบั้มชุดที่สองของวงเสลอ ("Bum") จะออกจำหน่ายในปี พ.ศ. 2551
รายชื่อผลงานของอุรัสยา เสปอร์บันด์ ในปี พ.ศ. 2554 อุรัสยารับบทบาทเป็นคาวเกิร์ลในละครแนวแอคชั่นผสมโรแมนติกเรื่อง "ตะวันเดือด" แสดงคู่กับปริญ สุภารัตน์ ละครเรื่องนี้ได้รับคำวิจารณ์ที่ดีจากนักวิจารณ์และได้รับความนิยม ซึ่งอุรัสยาได้รับการเสนอชื่อเข้าชิงรางวัลนาฏราช ครั้งที่ 3 ในสาขานักแสดงนำหญิงยอดเยี่ยม เป็นครั้งแรกอีกด้วย จากนั้นอุรัสยารับบทนำเป็นเรื่องที่สาม ในละครเรื่อง "เกมร้ายเกมรัก" ในละครเธอรับบทเป็นหญิงสาวที่ประสบอุบัติเหตุเรือล่มจนความจำเสื่อมแต่มาพบรักกับหนุ่มชาวเกาะที่ช่วยเธอไว้ ละครเรื่องนี้สร้างชื่อให้กับอุรัสยาและยังทำให้เธอได้รับการเสนอชื่อเข้าชิงรางวัลโทรทัศน์ทองคำเป็นครั้งแรกในสาขานักแสดงนำหญิงดีเด่น อีกทั้งยังได้รับการเสนอชื่อเข้าชิงรางวัลเมขลา ครั้งที่ 24 ในสาขาผู้แสดงนำหญิงดีเด่น, สยามดารา สตาร์ส อวอร์ดส์ 2012 และบันเทิง 5 หน้า 1 อวอร์ด ในสาขานักแสดงนำหญิงยอดเยี่ยม ในปี พ.ศ. 2555 อุรัสยาแสดงร่วมกับณเดชน์ คูกิมิยะ ในละครเรื่อง "ธรณีนี่นี้ใครครอง" จากบทประพันธ์ของกาญจนา นาคนันทน์ กำกับโดยยุทธนา ลอพันธ์ไพบูลย์ ละครเรื่องนี้ได้รับเสียงวิจารณ์ทั้งบวกและลบปนกัน อุรัสยาได้รับรางวัลเมขลาในสาขาผู้แสดงนำหญิงดีเด่นและได้รับการเสนอชื่อเข้าชิงรางวัลท็อปอวอร์ด 2012 สาขานักแสดงนำหญิงยอดเยี่ยม
อุรัสยา เสปอร์บันด์ ในปี พ.ศ. 2558 อุรัสยาแสดงในละครของธิติมา สังขพิทักษ์ ร่วมกับ จิรายุ ตั้งศรีสุข เรื่อง "หนึ่งในทรวง" เป็นละครย้อนยุคกลับไปในปี พ.ศ. 2473 โดยอุรัสยารับบทเป็นหญิงสาวที่ปากแข็งในเรื่องความรัก ในปี พ.ศ. 2560 อุรัสยาได้แสดงคู่กับปริญ สุภารัตน์ในละครเรื่อง "คลื่นชีวิต" กำกับโดยอำไพพร จิตต์ไม่งง ได้รับบทบาทเป็นจีราวัจน์ นักแสดงดาวรุ่งที่มีปมชีวิต ละครประสบความสำเร็จ ทำเรตติงได้เฉลี่ย 5.97 ซึ่งมากที่สุดของช่องสามในปี พ.ศ. 2560 อุรัสยาได้รับคำวิจารณ์ตอบรับที่ดี เอเอสทีวีผู้จัดการ วิจารณ์ว่า "ไม่หลงเหลือคราบไคลของนางเอกที่น่ารัก สิ่งที่ทุกคนมองเห็นคือ รัศมีการแสดงของเธอที่นับวันก็ยิ่งเปล่งประกาย" เว็บสนุกดอตคอมพูดถึงการรับบทเป็นจีราวัจน์ว่า "แสดงได้ทรงพลัง สีหน้าท่าทางทำให้คนเชื่อว่าเป็นตัวละครนี้จริง ๆ" อุรัสยาได้รับรางวัลโทรทัศน์ทองคำ เป็นครั้งแรกในสาขานักแสดงนำหญิงดีเด่น และถูกเสนอชื่อเข้าชิงรางวัลไนน์เอ็นเตอร์เทน อวอร์ดส์ สาขานักแสดงหญิงแห่งปี จากการแสดงละครเรื่องนี้
อุรัสยา เสปอร์บันด์ หลังจากเรื่อง "ตะวันเดือด" ก็ได้แสดงร่วมกับณเดชน์ คูกิมิยะในละครโรแมนติกดราม่าเรื่อง "เกมร้ายเกมรัก" ออกอากาศเมื่อวันที่ 28 ตุลาคม พ.ศ. 2554 โดยเธอรับบทเป็นหญิงสาวที่สูญเสียความทรงจำ ละครเรื่องนี้ประสบความสำเร็จถึงแม้จะมีอุทกภัยในประเทศไทย และถือเป็นละครที่ได้รับความนิยมสูงที่สุดจากการสำรวจของเอแบคโพล สำหรับการแสดงในละครเรื่องนี้ เธอได้รับการเสนอชื่อเข้าชิงรางวัลโทรทัศน์ทองคำในสาขานักแสดงนำหญิงดีเด่น และได้รับการเสนอชื่อเข้าชิงรางวัลเมขลาในสาขาผู้แสดงนำหญิงดีเด่น และสยามดารา สตาร์ส อวอร์ดส์ในสาขานักแสดงนำหญิงยอดเยี่ยม หลังจบละครเธอได้เป็นพรีเซ็นเตอร์สินค้าจำนวนมาก จนได้รับฉายาว่าเป็น "เจ้าแม่พรีเซ็นเตอร์" จากรายได้ 65 ล้านบาท เว็บไซต์สนุกดอตคอม จัดอันดับให้อุรัสยาเป็น "ดาราสุดฮอตเจ้าพ่อเจ้าแม่พรีเซนเตอร์" อันดับที่ 2 ประจำปี พ.ศ. 2554 และนิตยสารโพสซิชั่นนิง จัดให้เธอเป็น "แบรนด์ แอมบาสเดอร์ ที่มาแรงที่สุดในช่วงไตรมาส 2" ของปี พ.ศ. 2555
อุรัสยา เสปอร์บันด์ ในปี พ.ศ. 2553 อุรัสยาได้แสดงบทนำครั้งแรกในละครเรื่อง "กุหลาบไร้หนาม" ของอดุลย์ บุญบุตร ประกบกับเฌอมาลย์ บุญยศักดิ์และพัชฏะ นามปาน รับบทเป็นหญิงสาวที่มองโลกในแง่ดี แต่ถูกพี่สาวกลั่นแกล้งและพยายามแย่งทุกสิ่งทุกอย่าง แม้กระทั่งคนรัก อุรัสยายอมรับว่า เธอรู้สึกกดดันและยังคงวิตกกังวลในการพูดและการแสดงอยู่ ในวันแรกที่เข้าฉาก เธอพูดตะกุกตะกักและพูดบทผิด ผลคือไม่ผ่านและต้องถ่ายซ้ำอีกรอบ และนั่นเป็นประสบการณ์ที่เธอไม่ชอบใจเลย เธอยังกล่าวว่าเธอ "รู้สึกกลัวทุกคน" อย่างไรก็ตาม เธอเลือกที่จะกระตือรือร้นมากขึ้น โดยการอ่านบทมากกว่า 10 รอบ และอัดเสียงพูดตัวเองแล้วฟังซ้ำไปมาเพื่อฟังว่าคำไหนที่พูดชัดหรือไม่ชัด และต้องได้อารมณ์ของตัวละคร จากคำแนะนำของสาวิตรี สามิภักดิ์ ละครเรื่องนี้ประสบความสำเร็จและได้รับเสียงวิจารณ์ที่ดี ถูกเสนอชื่อเข้าชิงรางวัลคมชัดลึก อวอร์ดสาขาละครยอดเยี่ยม และอุรัสยาถูกมองว่าเป็นนางเอก "มาแรง" ชัชวาล พวงเดช จากหนังสือพิมพ์สยามรัฐ วิจารณ์ว่า "เป็นการแสดงที่แจ้งเกิด"ของเธอ ในปีเดียวกันนั้น เธอแสดงร่วมกับณเดชน์ คูกิมิยะในบทคนดูแลกิจการฟาร์มโคนมที่ไม่ถูกกันตั้งแต่เด็ก แต่ความบาดหมางก็เกิดเป็นความรักต้องห้ามระหว่างสองตระกูลที่ไม่ถูกกัน ในละครฟอร์มยักษ์ "4 หัวใจแห่งขุนเขา" เรื่อง "ดวงใจอัคนี" ที่ถือว่าเป็นละครที่ประสบความสำเร็จและเป็นบทที่แจ้งเกิดอย่างเต็มตัวให้กับเธอ สำหรับการแสดงจากละครเรื่องนี้ อุรัสยาได้รับรางวัลท็อปอวอร์ดและสยามดารา สตาร์ส อวอร์ดส์ในสาขาดาวรุ่งหญิงยอดเยี่ยม
ดุจดวงใจไทยทั้งผอง เดอะมิวสิคัล ละครพิเศษเรื่องนี้ได้ถูกนำทำเป็นละครเพลง-คอนเสิร์ตทางโทรทัศน์ เพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ได้จัดทำละครพิเศษ “ดุจดวงใจไทยทั้งผอง เดอะมิวสิคัล” ซึ่งจะออกอากาศทางสถานีวิทยุโทรทัศน์ไทยทีวีสีช่อง 3 ตลอดทั้งเดือนตุลาคม ปี พ.ศ. 2560 โดยเป็นการถ่ายทอดพระราชประวัติต่างๆ , พระราชกรณียกิจ , พระราชสมภพ , เหตุการณ์ต่างๆ ที่สำคัญ ทั้งพระราชจริยวัตร , ชีวิตส่วนพระองค์ต่างๆ ทั้งกีฬา, ดนตรี และพระราชดำรัสต่างๆ ของพระองค์ที่ได้ทรงวางแนวทางการดำเนินชีวิตไว้ให้กับเหล่าพสกนิกรชาวไทย รวมถึงการเล่าย้อนเหตุการณ์กลับไปในวันที่ 13 ตุลาคม พ.ศ. 2559 ซึ่งเป็นวันที่คนไทยทั้งประเทศต่างรู้สึกโศกเศร้ากับการสูญเสียครั้งใหญ่ในชีวิต โดยมี สายสวรรค์ ขยันยิ่ง ทำหน้าที่เป็นผู้อ่านประกาศจาก สำนักพระราชวัง นอกจากนี้ยังมีการขับร้องบทเพลงพระราชนิพนธ์ ซึ่งเป็นบทเพลงไพเราะหลากหลายบทเพลงหลากหลายแนวเพลง โดยมี อุรัสยา เสปอร์บันด์, ปริญ สุภารัตน์, คิมเบอร์ลี แอน เทียมศิริ พร้อมด้วยเหล่าผู้จัดละคร และเหล่านักแสดงช่อง 3 อีกกว่าร้อยชีวิต มาร่วมถ่ายทอดบทเพลงพระราชนิพนธ์อันทรงคุณค่าที่คนรุ่นใหม่หาฟังได้ยากในครั้งนี้อีกด้วย และความพิเศษในการจัดสร้างละครพิเศษเรื่องนี้อยู่ที่สถานที่จัดการแสดงละครเวทีเรื่องนี้ได้จัดขึ้นที่สตูดิโอช่อง 3 หนองแขม โดยมีพิธีกรผู้ดำเนินรายการ 3 ท่าน ได้แก่ ศัลย์ อิทธิสุขนันท์, รินลณี ศรีเพ็ญ และ คัทลียา แมคอินทอช
ขัตติยะ สวัสดิผล หลังการเสียชีวิต ได้มีผู้หญิงที่อ้างว่ามีลูกกับเสธ.แดงเปิดเผยตัวขึ้น คือ น.ส.ลัดดาวัลย์ พลฤทธิ์ เป็นอดีตผู้สื่อข่าวหนังสือพิมพ์ฉบับหนึ่ง โดยรู้จักกับกับ เสธ.แดงในปี พ.ศ. 2546 จากนั้นทั้งคู่จึงมีความสัมพันธ์กันลึกซึ้ง จนกระทั่ง น.ส.ลัดดาวัลย์ได้ตั้งครรภ์ และคลอดบุตรชายออกมาในต้นปี พ.ศ. 2547 ชื่อ ด.ช.นักรบ สวัสดิผล (ชื่อเล่น: แดงน้อย) ซึ่งเป็นชื่อที่เสธ.แดงตั้งให้ โดยเสธ.แดงได้ให้การดูแลรับผิดชอบเป็นอย่างดี และในปัจจุบันได้รับการยืนยันจากศาลแล้วว่าเป็นลูกเสธ.แดงจริง นอกจากนี้แล้วยังมีบุตรสาวอีกหนึ่งคน ซึ่งเป็นพี่สาวของ น.ส.ขัตติยา แต่คนละมารดา คือ น.ส.กิตติยา สวัสดิผล (ชื่อเล่น: เก๋)
รายชื่อศิลปินเพลงลูกทุ่ง ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้
รายชื่อผลงานของณเดชน์ คูกิมิยะ ส่วนสินค้าที่คัดเลือกโดยใช้จุดขายจากท้องถิ่นเกิดภาคอีสานของณเดชน์เจาะกลุ่มลูกค้าในต่างจังหวัด อย่างทรูมูฟ ธุรกิจให้บริการเกี่ยวกับโทรศัพท์มือถือ มีจุดประสงค์คือ ""เพื่อถ่ายทอดเรื่องราวให้เห็นถึงวิถีชีวิต ความฝัน และความต้องการในฐานะตัวแทนลูกอีสานคนหนึ่ง ที่มีความภูมิใจในความเป็นอีสาน และประสบความสำเร็จตามความใฝ่ฝันของตนเอง"" อติรุฒม์ โตทวีแสนสุข กรรมการผู้จัดการ ธุรกิจโมบายล์ บริษัท ทรู คอร์ปอเรชั่น จำกัด (มหาชน) บอกถึงความสำเร็จจากการทำภาพยนตร์โฆษณาทรูมูฟ ซิมฮักกัน ในปีที่แล้วว่า ส่งผลให้มีบริษัทมีฐานลูกค้าขยายเพิ่มมากขึ้นอย่างเป็นที่น่าพอใจ จึงได้ต่อสัญญาณเดชน์เป็นปีที่สองติดต่อกันทันที รวมทั้งวงสุดา มนัสบุญเพิ่มพูล ผู้จัดการทั่วไปฝ่ายโฆษณาและส่งเสริมการตลาด บริษัท ไทยยามาฮ่ามอเตอร์ จำกัด ได้กล่าวว่าเลือกณเดชน์ มาเป็นผู้นำเสนอโฆษณา เนื่องจาก ปีที่แล้วทางบริษัททำโฆษณาโดยใช้สโลแกนว่า "We Love Fino" ซึ่งให้ดาราแต่ละคนพูดถึงฟีโน่ในมุมมองของตนเองโดยไม่มีบท ซึ่งก่อนหน้านี้ณเดชน์ได้ใช้รถจักรยานยนต์ยี่ห้อนี้ เป็นพาหนะเดินทางไปเรียนที่มหาวิทยาลัยอยู่แล้ว ในการนำเสนอณเดชน์ได้ใช้การพูดภาษาอีสาน เวลาถ่ายทำสกู๊ปก็ได้ใช้รถของณเดชน์เอง เปลี่ยนแค่หมวกเก่า ๆ ของณเดชน์ มีความตอนหนึ่งว่า ""สิ่งที่เราได้ก็คือความเป็นธรรมชาติ ผู้บริโภคสมัยนี้ถ้าพรีเซ็นเตอร์โกหก หรือมัวแต่เก๊ก เขาดูออก สำหรับโฆษณาฟีโน่ ณเดชน์ไม่ใช่ดาราแต่เป็นตัวของเขาเอง"" รวมถึงหนังโฆษณาหลายเรื่อง ที่ได้แสดงคู่กับ "อุรัสยา เสปอร์บันด์" ซึ่งมีชื่อเสียงจากการแสดงนำคู่กันในละครโทรทัศน์อาทิเช่น เลย์, มิสทิน และยำยำ จัมโบ้ เป็นต้น โดยมีโฆษณาแรกเริ่มจาก นมโฟรโมสต์ เพื่อรณรงค์ให้คนไทยดื่มนมมากขึ้น ภายใต้สโลแกน ""สุขภาพดี 24 ชั่วโมง"" เลือกให้เป็นผู้นำเสนอร่วมกัน แต่ยังไม่ได้แสดงด้วยกัน สินค้าตัวแรกที่นำเสนอคู่กันคือมันฝรั่งทอดกรอบเลย์ ด้านวรวรรณ ไชยกำเนิด ผู้จัดการฝ่ายการตลาดของเลย์ เล่าถึงการที่เลือกณเดชน์และอุรัสยา เพราะทั้งคู่สนิทสนมมีมิตรภาพของความเป็นเพื่อนและพี่น้อง โดยกล่าวถึงผลตอบรับดังนี้ ""ถ้าดูจากกระแสตอบรับจากผู้ชม และผู้บริโภคของเลย์ก็ต้องบอกว่าส่งผลดีค่ะ เนื่องจากเลย์เป็นแบรนด์แรก ที่นำน้องทั้งสองคนมาเป็นพรีเซนเตอร์คู่กัน ทำให้ทั้งแฟนคลับและคนที่ชื่นชอบ ติดตามผลงานของน้องทั้งสองคนมาติดตามและบริโภคเลย์ ทำให้แบรนด์เลย์เป็นที่จดจำและอยู่ในใจผู้บริโภคได้มากขึ้น"" ไปจนถึงนาฬิกาโซวิล เอ ติตัส (Solvil et Titus) ที่ณเดชน์และอุรัสยาได้รับเลือกให้เป็นคู่แรกของประเทศไทยเอกศักดิ์ ตั้งสุจริตพันธ์ รองประธานฝ่ายการตลาด บริษัท เอไอเอ ประเทศไทย จำกัด ให้เหตุผลการตัดสินเลือกณเดชน์เป็นพรีเซนเตอร์คนใหม่ อนึ่งใจความว่า ""เรามองว่าการใช้ ณเดชน์ หรือพรีเซนเตอร์ท่านอื่นๆ จะช่วยสื่อถึงคีย์เมสเซจของผลิตภัณฑ์ได้ชัดเจน สร้างการรับรู้ และทำให้ผู้บริโภคเกิดความรู้สึกเชื่อมโยงกับแบรนด์และผลิตภัณฑ์ นอกจากนี้ กระแสความนิยม รวมทั้งบุคลิกความเป็นตัวณเดชน์เองก็ยังทำให้ภาพลักษณ์ของประกันชีวิตดูเทรนดี้และเข้าถึงกลุ่มผู้บริโภคหมู่มากได้""
รายนามนักร้องเพลงไทยสากลชาย ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้
รายนามนักร้องเพลงไทยสากลหญิง ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้
น้อง.พี่.ที่รัก ชัช (ซันนี่ สุวรรณเมธานนท์) พี่ชายที่คาดหวังอยากได้น้องชายก็ดันได้น้องสาวซะงั้น แถมตั้งแต่เด็กจนโต เขามักจะมีเรื่องตีกันกับ เจน (อุรัสยา เสปอร์บันด์) ได้ตลอด เพราะเจนชอบทำตัวเหมือนแม่ แต่ชัชกลับชอบทำตัวเป็นภาระมากกว่าเป็นพี่ นอกจากนี้ชัชเองก็ด้อยกว่าเจนในทุกๆ เรื่อง ไม่ว่าจะเป็นเรื่องการเรียน กีฬา หน้าตา นิสัย แต่เวลาเดียวที่ชัชจะโชว์เหนือทำตัวเป็นพี่ได้ก็คือ ตอนที่มีคนมาจีบเจน ชัชจะไล่หนุ่มๆ พวกนั้นหนีหายไปหมดเป็นเหมือนการเอาคืน โดยตอนสมัยเรียนมัธยมชัชโดนไม้เบสบอลฟาดจนคางแตกแต่เจนดันใช้ผ้าอนามัยชัชเลยถูกเพื่อนล้อว่า ไอ้คางหอย แต่เจนเปลี่ยนฉายา ให้ชัชใหม่ว่า ข๋อย โดยนิสัยของชัชนั้นชอบทําตัวสกปรก ไมทําอะไรเลย เพราะนิสัยของชัช ทำให้เจนต้องปิดบังความรักระหว่างเธอกับ โมจิ ( นิชคุณ หรเวชกุล) ชายหนุ่มลูกครึ่งญี่ปุ่นสุดเพอร์เฟค เพราะเจนไม่อยากให้ความรักครั้งนี้พังยับด้วยน้ำมือของพี่ชัชเหมือนที่ผ่าน แต่ความรักไม่ใช่ความลับ ชัชรู้จนได้ว่าเจนกับโมจิแอบคบกัน แล้วมีเหรอที่ชัชจะยอมปล่อยผ่าน เพราะไม่ว่าอะไรที่ทำให้น้องสาวมีความสุข พี่ชายที่แสนดีอย่างชัชจะไม่มีวันยอมให้เกิดขึ้นแน่นอน!! แต่พอตอนที่ไปสู่ขอโมจิก็บอกเมื่อแต่งงานแล้วเจนกับโมจิจะย้ายไปญี่ปุ่น พอวันแต่งงานชัชก็ไม่ไปโดยเจนต้องการให้ชัชมาส่งที่เรือนหอโดยเจนยกบ้านที่กรุงเทพให้ชัช หลังจากนั้นเจนก็ย้ายไปญี่ปุ่นพร้อมกับโมจิหลังจากนั้นชัชเปลี่ยนไปเป็นคนละคน ชัชทําตามที่น้องเคยทํา ต่อมาเจนได้คลอดลูกคนแรกซึ่งเป็นผู้ชาย หลังจากนั้นเจนก็คลอดลูกคนที่สองซึ่งเป็นผู้หญิง ชัชเลยออกเดินทางไปที่ญี่ปุ่น หลังจากในตอนท้ายทั้งสองคนก็เล่นเบสบอลเหมือนแต่ก่อนอีกครั้ง
"โพสต์ทูเดย์"วิจารณ์ว่า "GDH ยังคงมาตรฐานของตัวเองไว้ได้เป็นอย่างดี คัดแล้วคัดอีกไม่ใช่อะไรก็ได้"
แอนเดรีย สวอเรซ จากความรักในการเต้นของเธอ ทำให้มีโอกาสได้แสดงการเต้น บนเวทีในงานต่างต่าง ไม่ว่าจะเป็นคอนเสริต์โชว์ของครู Strom Walker ไปพร้อมกับเริ่มทำงาน ในวงการบันเทิงไปด้วย ไม่ว่าจะเป็นการถ่ายโฆษณา ถ่ายแบบ เดินแบบ พิธีกรในงานต่างๆ การแสดงละครโทรทัศน์ในเรื่อง "ผู้ชายสามเลือด" และ "แม่เลี้ยงต่างดาว" นอกจากนี้เธอยังเป็น dancer ในงานคอนเสริต์ของ อ้อม-สุนิสา สุขบุญสังข์ เพื่อแทนเพื่อนนักเต้น จากโรงเรียน Strom ที่ขาดไป
ศิวดล จันทเสวี ศิวดล จันทนเสวี (ท๊อฟฟี่) ( เกิด 26 ธันวาคม พ.ศ. 2521) เป็นชาวจังหวัดชัยนาท ก่อนหน้าที่จะเข้าวงการคือเคยเป็นนักแสดงเลียนแบบอ่าง เถิดเทิง จากรายการตีสิบ ผลงานในปัจจุบัน นักแสดงประจำของเวิร์คพอยท์ เอ็นเทอร์เทนเมนท์ และเป็นนักร้องนำวง “สามบาทห้าสิบ” สมรสกับ น.ส.ชนัฏดา จันทนเสวี (จูล)
ณเดชน์ คูกิมิยะ เมื่อปี พ.ศ. 2555 มีผลงานแสดงละครเรื่อง "ธรณีนี่นี้ใครครอง" แสดงร่วมกับอุรัสยา เสปอร์บันด์อีกหน การแสดงของทั้งคู่กรุงเทพธุรกิจวิจารณ์ไว้ว่า "ได้เผยถึงความหลากอารมณ์ มีหลายอย่างปน ๆ กันอยู่ แล้วปล่อยออกมาแบบกระตุ้นการรับรู้" (sensory stimulus) นอกจากงานแสดงแล้ว ณเดชน์ยังได้มีส่วนร่วมกำกับภาพยนตร์กับเทศกาลภาพยนตร์นานาชาติเชียงคาน ซึ่งเป็นผลงานการกำกับครั้งแรก และปีเดียวกันนี้ ณเดชน์ได้มีงานแสดงภาพยนตร์เรื่องแรกในชีวิตคือ "คู่กรรม" รับบทเป็น "โกโบริ" ทหารญี่ปุ่น ซึ่งณเดชน์ได้เข้าเรียนภาษาญี่ปุ่นเพิ่มเพื่อการพูดภาษาไทยให้มีสำเนียงเหมือนชาวญี่ปุ่น แสดงร่วมกับอรเณศ ดีคาบาเลส นักแสดงหน้าใหม่ กำกับภาพยนตร์โดยกิตติกร เลียวศิริกุล ผลิตโดยเอ็ม เทอร์ตี้ไนน์ ทางด้านผู้จัดจันทิมา เลียวศิริกุล กล่าวถึงเหตุผลที่เลือกณเดชน์ เพราะโกโบริคือณเดชน์ ว่า "เพราะเขาคือคนที่เหมาะที่สุด เราไม่เคยคิดจะเปลี่ยนตัวเป็นคนอื่น และถ้าไม่ได้น้องเขาจริง ๆ โปรเจกต์นี้ก็คงต้องเก็บไว้ก่อน"
คลื่นชีวิต (นวนิยาย) "คลื่นชีวิต" ได้รับการดัดแปลงเป็นละครโทรทัศน์ในปี พ.ศ. 2526 ในชื่อ "คลื่นเสน่หา" ต่อมาในปี พ.ศ. 2537 ได้รับการดัดแปลงเป็นละครในชื่อเดียวกัน กำกับโดยสุประวัติ ปัทมสูต และในปี พ.ศ. 2560 ได้รับการดัดแปลงเป็นละครอีกครั้งหนึ่ง "คลื่นชีวิต" นำแสดงโดย อุรัสยา เสปอร์บันด์และปริญ สุภารัตน์ ออกอากาศทางสถานีวิทยุโทรทัศน์ไทยทีวีสีช่อง 3
เมธัส ตรีรัตนวารีสิน เมธัส ตรีรัตนวารีสิน เกิด 8 กุมภาพันธ์ พ.ศ. 2532 ชื่อเล่น แจ็ค เป็นนักร้องและนักแสดงชาวไทย เข้าสู่วงการบันเทิงจากรายการ ทรู อะคาเดมี แฟนเทเชีย ฤดูกาลที่ 4 ปัจจุบันมีผลงานในวงการบันเทิง ทั้งด้านผลงานเพลง ผลงานการแสดงภาพยนตร์ ละครโทรทัศน์ ละครเวที พิธีกร นายแบบ และผลงานโฆษณาต่างๆ
ฉันทวิชช์ ธนะเสวี ฉันทวิชช์ ธนะเสวี (เกิด 18 กันยายน พ.ศ. 2526) ชื่อเล่น เต๋อ เป็นนักแสดงชาวไทย จบการศึกษาระดับมัธยมจากโรงเรียนทิวไผ่งาม และจบปริญญาตรีจากจุฬาลงกรณ์ คณะนิเทศศาสตร์ สาขาภาพยนตร์และภาพนิ่ง และมีผลงานละครเวทีของคณะตั้งแต่ปี 2544–2547 หลังจากจบการศึกษา ทำงานฟรีแลนซ์เป็นผู้เขียนบท ผู้ช่วยผู้กำกับ ตากล้องเบื้องหลัง และแอ็กติงโค้ชให้กับค่าย GDH จนมาได้แสดงเป็นตัวเอกในภาพยนตร์เรื่อง "ปิดเทอมใหญ่ หัวใจว้าวุ่น" รับบทเป็น เหิร และมีผลงานเรื่องต่อมาคือเรื่อง "โปรแกรมหน้า วิญญาณอาฆาต" แสดงร่วมกับวรกาญจน์ โรจนวัชร และในปี พ.ศ. 2553 ภาพยนตร์ "กวน มึน โฮ" คู่กับ หนึ่งธิดา โสภณ
ศราวุธ นวแสงอรุณ ศราวุธ นวแสงอรุณ (ชื่อเล่น: อั๋น) เป็นนักแสดง และ นายแบบชาวไทย
ศราวุธ นวแสงอรุณ (ชื่อเล่น: อั๋น) เกิดเมื่อวันที่ 19 มกราคม พ.ศ. 2521 ที่โรงพยาบาลกรุงเทพคริสเตียน เขาเติบโตมาในครอบครัวที่มีคุณพ่อและคุณแม่ประกอบธุรกิจส่วนตัว เกี่ยวกับการนำเข้าสินค้า อั๋นมีพี่น้องอีก 6 คนโดยเขาเป็นลูกคนที่สามของทางครอบครัว โดยในช่วงที่เขานั้นเข้าสู่วงการบันเทิง อั๋นสำเร็จการศึกษาในระดับมัธยมปลายโดยการสอบเทียบ จากการเข้ามาทำงานในวงการบันเทิง ในฐานะนักแสดงวัยรุ่น โดยเขาเข้าศึกษาต่อในระดับอุดมศึกษาที่ มหาวิทยาลัยราชภัฏสวนสุนันทา
มด-นุ่น-เนย กุลธิดา อักษรนันทน์ (ชื่อปัจจุบัน : เบญจณัฏฐ์ อักษรนันทน์) ชื่อเล่น นุ่น(ชื่อเล่นในปัจจุบันคือ จิ๊บ) เป็นที่รู้จักจากผลงานละครเรื่อง กลิ้งไว้ก่อนพ่อสอนไว้ รับบทเป็น เดือนสิบ เกิอเมื่อวันที่ 16 กรกฎาคม พ.ศ. 2530 เข้าสู่วงการด้วยการแสดงละครโทรทัศน์เรื่อง ธรณีนี่นี้ใครครอง
ประภัสสร เสวิกุล นอกจากการสร้างสรรค์ผลงานวรรณกรรมไว้เป็นสิ่งจรรโลงใจแก่ผู้อ่านแล้ว นายประภัสสร เสวิกุล ยังมีบทบาทสำคัญในการเชิดชูเกียรติและศักดิ์ศรีของนักเขียนรุ่นอาวุโส ส่งเสริมให้เกิดความสัมพันธ์ทางวรรณกรรมระหว่างประเทศไทยกับประเทศเพื่อนบ้าน เสริมสร้างความแข็งแกร่งให้แก่วงการนักเขียนและวงวรรณกรรมร่วมสมัยของไทย รวมทั้งถ่ายทอดความรู้และประสบการณ์ด้านการประพันธ์เพื่อสร้างนักเขียนรุ่นเยาว์ให้ก้าวไปสู่การเป็นนักเขียนอาชีพ
พิมพ์พัชร วัชรเสวี พิมพ์พัชร วัชรเสวี (ชื่อเล่น พาย เกิดเมื่อ วันเสาร์ ที่ 21 กันยายน พ.ศ. 2534) เป็นนักแสดงชาวไทยสังกัดสถานีวิทยุโทรทัศน์ไทยทีวีสีช่อง 3
ราโมน่า ซาโนลารี่ ราโมน่า ซาโนลารี่ หรือชื่อเล่น โม้นา เป็นนักแสดง และอดีตนางแบบวัยรุ่นที่มีผลงานในประเทศไทย โดยเข้าสู่วงการจาการประกวด ดัชชี่บอยแอนด์เกิร์ล ปี 1996 จากนั้นก็มีผลงานการแสดงต่างๆตามมาอีกหลายๆเรื่อง ปัจจุบันยุติบทบาทในวงการบันเทิงแล้ว
เสฎฐวุฒิ อนุสิทธิ์ เสฎฐวุฒิ มีชื่อเล่นว่า "ตั้ว" เกิดวันที่ 20 กุมภาพันธ์ พ.ศ. 2541 เริ่มเข้าวงการครั้งแรกเมื่ออายุ 14 ปี เริ่มต้นด้วยการถ่ายแบบโฆษณา ตามด้วยแบบแฟชั่นต่าง ๆ จนในปี พ.ศ. 2555 ได้เล่นภาพยนตร์เรื่อง Virgin Am I รักแรกกระแทกจิ้น รับบทเป็นแบงค์ และมีผลงานสร้างชื่อจากซีรีส์ฮอร์โมน วัยว้าวุ่น โดยรับบทเป็นธีร์ หนุ่มฟลุ๊ตประจำวงโยธวาทิตโรงเรียนนาดาวบางกอก ปัจจุบัน เขาเป็นนักแสดงสังกัด GTH